qundao/data-zh-poetry huggingface dataset:
长沙岑大虫真赞
作者：释德洪
朝代：宋

长沙大虫，声威甚重。
独眠空林，百兽震恐。
寂子儿戏，见不知畏。
引手捋鬚，几缺其耳。
大空小空，是虎是你。
如备与觉，可撩其尾。
嗟今衲子，眼如裴旻。
但见其彪，安识虎真。
我拜公像，非存非没。
百尺竿头，行尘勃勃。
长沙邸舍中承敏觉二上人作记年刻舟之诮以诗赠
作者：释德洪
朝代：宋
体裁：古风

道人天姿心匠妙，漆瞳含秋看飞鸟。气和不减华林风，韵高胜却霜岩晓。心胸冰壶不隔尘，争传落笔如有神。不画凌烟大羽箭，来写山林梦幻身。清秀摩云洞冰雪，更将已素称三绝。不作能痴顾虎头，定为露顶王摩诘。传神写照谁与功，吾闻成在阿堵中。拟将万匹鹅溪绢，为写沤中胜义空。
閒门
作者：释德洪
朝代：宋

杯饭终永日，一裘支千秋。
余生已无累，此外復何求。
懒出门常闭，欣眠榻可休。
抛书方手倦，啼鸟破深幽。
閒门
作者：释德洪
朝代：宋

杯饭终永日，一裘支千秋。馀生已无累，此外复何求。懒出门常闭，欣眠榻可休。抛书方手倦，啼鸟破深幽。
闰三月经旬雨江涨已及旧痕而湖山堂之下船犹著沙二十七日与天宁清修白鹿龙牙开法同赴景醇饭而广法益阳来遂掇坐入门湖水涨满其碧胜镜景醇曰湖山正为公辈甚喜作此
作者：释德洪
朝代：宋
体裁：七言绝句

湖山景物亦相知，岂独纱巾坏衲师。喜我远来何以见，夜来湖水满平堤。
闻志公化悼之三首
作者：释德洪
朝代：宋

去年曾陟白云颠，投老相逢亦偶然。蝉蜕君今成贴叶，春蚕我已作三眠。生死已将同夜旦，闲眠行乐不相妨。遥知此日龙安寺，蛛网高人梦蝶床。捍裘未减春垆暖，丈室偏宜道骨寒。摆手便行呼不应，闲名在世试除看。
闻志公化悼之三首·其一
作者：释德洪
朝代：宋
体裁：七言绝句

去年曾陟白云颠，投老相逢亦偶然。蝉蜕君今成贴叶，春蚕我已作三眠。
闻志公化悼之三首·其三
作者：释德洪
朝代：宋
体裁：七言绝句

捍裘未减春垆暖，丈室偏宜道骨寒。摆手便行呼不应，闲名在世试除看。
闻志公化悼之三首·其二
作者：释德洪
朝代：宋
体裁：七言绝句

生死已将同夜旦，闲眠行乐不相妨。遥知此日龙安寺，蛛网高人梦蝶床。
闻端叔有失子悲而庄复遭火焚作此寄之
作者：释德洪
朝代：宋

一子被夺去，囷廪遭火焚。冷官寄僧舍，僮仆卧朝昏。平生五色笔，落纸生烟云。文章竟何用，袖手声一吞。东坡昔无恙，豪俊日填门。君如汗血驹，胆气终逸群。坡今骑鱼去，众客亦缤纷。翩然淮海上，霜鬓此身存。我亦识坡者，一见等弟昆。乃知水与乳，自然和不分。心期营一笑，发君双颊温。那知堕机阱，面上馀唾痕。我公佯瞌睡，嘲诮了不闻。遥知读此诗，拊手髯一掀。
闻端叔有失子悲而庄復遭火焚作此寄之
作者：释德洪
朝代：宋

一子被夺去，囷廪遭火焚。
冷官寄僧舍，僮仆卧朝昏。
平生五色笔，落纸生烟云。
文章竟何用，袖手声一吞。
东坡昔无恙，豪俊日填门。
君如汗血驹，胆气终逸羣。
坡今骑鱼去，众客亦缤纷。
翩然淮海上，霜鬓此身存。
我亦识坡者，一见等弟昆。
乃知水与乳，自然和不分。
心期营一笑，发君双颊温。
那知堕机穽，面上余唾痕。
我公佯瞌睡，嘲诮了不闻。
遥知读此诗，拊手髯一掀。
闻龙安往夏口迎张左丞遂泝流至鄂渚相别还山作此寄之
作者：释德洪
朝代：宋

无尽龙安两勍敌，大梅庞老是同参。
近闻赤壁同登赏，想见清风助笑谈。
已作泛舟游夏口，又成横锡过江南。
归来万壑松声在，依旧闲云没草庵。
闻龙安往夏口迎张左丞遂溯流至鄂渚相别还山作此寄之
作者：释德洪
朝代：宋

无尽龙安两勍敌，大梅庞老是同参。近闻赤壁同登赏，想见清风助笑谈。已作汎舟游夏口，又成横锡过江南。归来万壑松声在，依旧闲云没草庵。
闻龚德庄入山先一日作诗迎之
作者：释德洪
朝代：宋
体裁：七言律诗

梦暖不知窗雾白，眼寒初爱縠罗轻。欣闻明日一龚至，想见随轩二李行。夜雨晓晴寒食近，水流花发子规声。披襟散坐青林下，依约斜川万古情。
闽僧不食已四十年赠之
作者：释德洪
朝代：宋

银发齐眉衲半肩，相逢古寺独欣然。自云出岭三千里，人见空馀四十年。拟欲就君求此术，预忧临食必流涎。何如万事随缘过，饥即须餐困即眠。
闽僧不食已四十年赠之
作者：释德洪
朝代：宋

银髪齐眉衲半肩，相逢古寺独欣然。
自云出岭三千里，人见空余四十年。
拟欲就君求此术，预忧临食必流涎。
何如万事随缘过，饥即须餐困即眠。
阎资钦提举生辰
作者：释德洪
朝代：宋

节序春将半，风光过上旬。
人间识英物，地上见麒麟。
冻雨晴还暗，非烟夜达晨。
懽声动湘楚，和气满簪绅。
孝友疑无比，恢疏亦绝伦。
一身浑是德，终日不违仁。
梦已游青禁，行当侍紫宸。
立朝知大体，博古见全醇。
诗妙终联鼎，文高类过秦。
公廉清似玉，刚正凛如神。
幙下名流集，堂中绮宴陈。
贯珠歌白雪，浮蚁皱红鳞。
自幸承颜旧，仍容造膝频。
何时渡弱水，同看十洲春。
阎资钦提举生辰
作者：释德洪
朝代：宋

节序春将半，风光过上旬。人间识英物，地上见麒麟。冻雨晴还暗，非烟夜达晨。欢声动湘楚，和气满簪绅。孝友疑无比，恢疏亦绝伦。一身浑是德，终日不违仁。梦已游青禁，行当侍紫宸。立朝知大体，博古见全醇。诗妙终联鼎，文高类过秦。公廉清似玉，刚正凛如神。幕下名流集，堂中绮宴陈。贯珠歌白雪，浮蚁皱红鳞。自幸承颜旧，仍容造膝频。何时渡弱水，同看十洲春。
陈处士为予画像求颂戏与之
作者：释德洪
朝代：宋

吴侬戏入笔三昧，老俨分身缣素间。平昔垂须曾跨海，暮年留眼饱看山。肯甘梦幻所折困，不受丛林辄见删。我不是渠渠是我，谩馀名字落人寰。
陈处士为予画像求颂戏与之
作者：释德洪
朝代：宋

吴侬戏入笔三昧，老俨分身缣素间。
平昔垂鬚曾跨海，暮年留眼饱看山。
肯甘梦幻所折困，不受丛林輙见删。
我不是渠渠是我，谩余名字落人寰。
陈大夫见和春日三首用韵酬之
作者：释德洪
朝代：宋

咏君好句欲消魂，想见朱轓画戟门。解组正当强健日，载书归老水云村。虚堂风撼牙签响，密室岚蒸画牒昏。偶在湘山最佳处，旧游闲与野僧论。无复搜诗惨淡中，便能落笔敏惊鸿。高情不在两疏后，句法追回二谢风。倾盖未论桑梓旧，忘年先喜唱酬同。朱颜长觉清光溢，不学东坡是醉红。诗轴来寻寂寞滨，把看字字蜕埃尘。江南家世休相问，陈氏文章不乏人。岳色渡江长自好，桃花满县不胜春。克家有子如麟凤，骨相吾惊是要津。
陈大夫见和春日三首用韵酬之·其一
作者：释德洪
朝代：宋

咏君好句欲消魂，想见朱轓画戟门。解组正当强健日，载书归老水云村。虚堂风撼牙签响，密室岚蒸画牒昏。偶在湘山最佳处，旧游闲与野僧论。
陈大夫见和春日三首用韵酬之·其一
作者：释德洪
朝代：宋

咏君好句欲消魂，想见朱轓画戟门。
解组正当强健日，载书归老水云村。
虚堂风撼牙籖响，密室岚蒸画牒昏。
偶在湘山最佳处，旧游闲与野僧论。
陈大夫见和春日三首用韵酬之·其三
作者：释德洪
朝代：宋
体裁：七言律诗

诗轴来寻寂寞滨，把看字字蜕埃尘。江南家世休相问，陈氏文章不乏人。岳色渡江长自好，桃花满县不胜春。克家有子如麟凤，骨相吾惊是要津。
陈大夫见和春日三首用韵酬之·其二
作者：释德洪
朝代：宋

无复搜诗惨淡中，便能落笔敏惊鸿。高情不在两疏后，句法追回二谢风。倾盖未论桑梓旧，忘年先喜唱酬同。朱颜长觉清光溢，不学东坡是醉红。
陈大夫见和春日三首用韵酬之·其二
作者：释德洪
朝代：宋

无復捜诗惨淡中，便能落笔敏惊鸿。
高情不在两疏后，句法追回二谢风。
倾盖未论桑梓旧，忘年先喜唱酬同。
朱颜长觉清光溢，不学东坡是醉红。
陈奉议生辰
作者：释德洪
朝代：宋

华国生贤俊，江山孕秀灵。
鸭头淦水绿，螺髻玉筒青。
敏捷收科第，奇豪见典刑。
咲谈回暖律，诗句挟风霆。
官偶求彭泽，才宜在汉庭。
麒麟横逆气，鸑鷟敛修翎。
民讼多閒日，棠阴自满亭。
浪传书课奏，须看鼎彝铭。
仲夏逢佳节，非烟聚杳冥。
数蓂余一叶，推道间千龄。
阡陌登丰后，笙歌烂熳听。
绮筵环妙丽，寿斝捧娉婷。
欢洽连更烛，情高促画屏。
九衢花照夜，万井月开扃。
风飐银河动，天惊玉露零。
三台星密处，旁有老人星。
陈奉议生辰
作者：释德洪
朝代：宋

华国生贤俊，江山孕秀灵。鸭头淦水绿，螺髻玉筒青。敏捷收科第，奇豪见典刑。笑谈回暖律，诗句挟风霆。官偶求彭泽，才宜在汉庭。麒麟横逆气，鸑鷟敛修翎。民讼多閒日，棠阴自满亭。浪传书课奏，须看鼎彝铭。仲夏逢佳节，非烟聚杳冥。数蓂馀一叶，推道间千龄。阡陌登丰后，笙歌烂熳听。绮筵环妙丽，寿斝捧娉婷。欢洽连更烛，情高促画屏。九衢花照夜，万井月开扃。风飐银河动，天惊玉露零。三台星密处，旁有老人星。
陈尊宿赞
作者：释德洪
朝代：宋

云门临济，一龙一夔。嗣存参运，皆公使之。丛林米岭，众不满百。佥一典客，觉有难色。即袖手去，古寺閒房。织屦养母，自含其光。钦其遗风，秋满须发。唯不少贬，是真宏法。
陈尊宿赞
作者：释德洪
朝代：宋

云门临济，一龙一夔。
嗣存参运，皆公使之。
丛林米岭，众不满百。
佥一典客，觉有难色。
即袖手去，古寺閒房。
织屦养母，自含其光。
钦其遗风，秋满鬚髪。
唯不少贬，是真宏法。
陈氏贯时轩
作者：释德洪
朝代：宋

春风着万物，粉饰相明鲜。
雪霜摧压之，不情如世权。
问谁不可犯，揖此苍玉椽。
斫头未易屈，抢地犹傲然。
相逢凋零中，秀色披晴烟。
陈侯我辈人，逸气倾羣贤。
开轩冷相向，酬酢忘岁年。
我来作风听，夜雨杂山泉。
携被愿假宿，与子对床眠。
陈氏贯时轩
作者：释德洪
朝代：宋

春风著万物，粉饰相明鲜。雪霜摧压之，不情如世权。问谁不可犯，揖此苍玉椽。斫头未易屈，抢地犹傲然。相逢凋零中，秀色披晴烟。陈侯我辈人，逸气倾群贤。开轩冷相向，酬酢忘岁年。我来作风听，夜雨杂山泉。携被愿假宿，与子对床眠。
陈瑩中居合浦余在湘山三首寄之
作者：释德洪
朝代：宋

心在青牛城下，身行白鹤泉西。何日相逢一笑，看君饱食蛤蜊。海门何啻千里，行人替我生愁。远尔妄生分别，阎浮等是一沤。闻道希夷处士，今居诃梨仙村。要看笔端三昧，重谈医国法门。
陈瑩中左司自丹丘欲家豫章至湓浦而止余自九峰往见之二首
作者：释德洪
朝代：宋

雁荡天台看得足，却搬儿女寄蓬窗。径来漳水谋三顷，偶爱庐山家九江。名节逼真如醉白，生涯领略类湘庞。向来万事都休理，且听楼钟一夜撞。与公灵鹫曾听法，游戏人间知几生。夏口瓮中藏画像，孤山月下认歌声。翳消已觉华无蒂，矿尽今知珠自明。远壑夕阳残雨后，一番飞絮满江城。
陈生携文见过
作者：释德洪
朝代：宋

海外归来两鬂秋，自嗟无地可逃羞。
携筇肯过惊时听，炊黍能为信宿留。
睡触屏风讥富贵，笑分脔社致公侯。
遗编家世丹青着，铁砚磨穿未肯休。
陈生携文见过
作者：释德洪
朝代：宋

海外归来两鬓秋，自嗟无地可逃羞。携筇肯过惊时听，炊黍能为信宿留。睡触屏风讥富贵，笑分脔社致公侯。遗编家世丹青著，铁砚磨穿未肯休。
陈莹中居合浦余在湘山三首寄之·其一
作者：释德洪
朝代：宋
体裁：六言诗

心在青牛城下，身行白鹤泉西。何日相逢一笑，看君饱食蛤蜊。
陈莹中居合浦余在湘山三首寄之·其三
作者：释德洪
朝代：宋
体裁：六言诗

闻道希夷处士，今居诃梨仙村。要看笔端三昧，重谈医国法门。
陈莹中居合浦余在湘山三首寄之·其二
作者：释德洪
朝代：宋
体裁：六言诗

海门何啻千里，行人替我生愁。远尔妄生分别，阎浮等是一沤。
陈莹中左司自丹丘欲家豫章至湓浦而止余自九峰往见之二首·其一
作者：释德洪
朝代：宋
体裁：七言律诗

雁荡天台看得足，却搬儿女寄蓬窗。径来漳水谋三顷，偶爱庐山家九江。名节逼真如醉白，生涯领略类湘庞。向来万事都休理，且听楼钟一夜撞。
陈莹中左司自丹丘欲家豫章至湓浦而止余自九峰往见之二首·其一
作者：释德洪
朝代：宋

雁荡天台看得足，却搬儿女寄蓬窗。
径来漳水谋三顷，偶爱庐山家九江。
名节逼真如醉白，生涯领畧类湘庞。
向来万事都休理，且听楼钟一夜撞。
陈莹中左司自丹丘欲家豫章至湓浦而止余自九峰往见之二首·其二
作者：释德洪
朝代：宋
体裁：七言律诗

与公灵鹫曾听法，游戏人间知几生。夏口瓮中藏画像，孤山月下认歌声。翳消已觉华无蒂，矿尽今知珠自明。远壑夕阳残雨后，一番飞絮满江城。
陈莹中左司自丹丘欲家豫章至湓浦而止余自九峰往见之二首·其二
作者：释德洪
朝代：宋

与公灵鹫曾听法，游戏人间知几生。
夏口瓮中藏画像，孤山月下认歌声。
翳消已觉华无蒂，矿尽今知珠自明。
远壑夕阳残雨后，作数抹夕阳残雨外一番飞絮满江城。
陈莹中由左司谏谪廉相见于兴化同渡湘江宿道林寺夜论华严宗
作者：释德洪
朝代：宋

范韩醉倒眠荒丘，撼之不应民始愁。
天生公副天下望，雷霆声名塞九州。
立朝严冷传铁面，坐令鼠辈惊鱼头。
上前论事伤太直，逆鳞投笏来南陬。
长沙共渡一水碧，中流笑语惊沙鸥。
湘西古寺夜对榻，高论自破千人浮。
华藏法界在掌握，遇缘即宗甘自由。
世惊海隅在万里，我视阎浮同一沤。
坐中忽举毗卢印，印海印毛皆徧周。
大哉此法本无碍，从公一游容我不。
陈莹中由左司谏谪廉相见于兴化同渡湘江宿道林寺夜论华严宗
作者：释德洪
朝代：宋
体裁：古风

范韩醉倒眠荒丘，撼之不应民始愁。天生公副天下望，雷霆声名塞九州。立朝严冷传铁面，坐令鼠辈惊鱼头。上前论事伤太直，逆鳞投笏来南陬。长沙共渡一水碧，中流笑语惊沙鸥。湘西古寺夜对榻，高论自破千人浮。华藏法界在掌握，遇缘即宗甘自由。世惊海隅在万里，我视阎浮同一沤。坐中忽举毗卢印，印海印毛皆遍周。大哉此法本无碍，从公一游容我不。
陈莹中自合浦迁郴州时余同粹中寓百丈粹中请迓之以病不果粹中独行作此送之
作者：释德洪
朝代：宋
体裁：古风

我怀希夷老，如哑无处诉。忽闻得生还，失声喜能语。想见如镜中，仙风拂眉宇。欲问华严宗，忽觉隔吴楚。摄衣出从之，久疾恐顿仆。佳哉蜀道人，精爽驰揵武。殷勤愿偕行，得书即径去。我生百无求，青山满门户。公卿一□□，掉头不回顾。斯人独难忘，自不知其故。夙昔当问佛，□□亦法侣。达书理故事，已办住山斧。太虚吾斧柄，能□□收取。
除夕和津汝楫
作者：释德洪
朝代：宋

今夕亦常夕，人偏故国思。不堪搓冻耳，听诵未归诗。家室谊哗后，深檐雨雪时。炉香待清旦，此意有谁知。
除夕和津汝楫
作者：释德洪
朝代：宋

今夕亦常夕，人偏故国思。
不堪搓冻耳，听诵未归诗。
家室谊譁后，深檐雨雪时。
炉香待清旦，此意有谁知。
陪张廓然教授游山分题得山字
作者：释德洪
朝代：宋

先生如梁鸿，德耀亦爱山。
湘西十日留，笑语烟云间。
弄泉石梅坞，唤舟青苹湾。
藉草饮松下，松风当吹弹。
二妙生清妍，山花插云鬟。
粲然起为寿，舞袖相翩翻。
先生堕帻醉，颇觉天地寛。
醉语忽成诗，为题苍壁颜。
城郭遥相望，但见千峰寒。
陪张廓然教授游山分题得山字
作者：释德洪
朝代：宋

先生如梁鸿，德耀亦爱山。湘西十日留，笑语烟云间。弄泉石梅坞，唤舟青蘋湾。藉草饮松下，松风当吹弹。二妙生清妍，山花插云鬟。粲然起为寿，舞袖相翩翻。先生堕帻醉，颇觉天地宽。醉语忽成诗，为题苍壁颜。城郭遥相望，但见千峰寒。
隆上人归省觐留龙山为予写起信论作此谢之
作者：释德洪
朝代：宋

芙蓉阿隆耽两耳，急性天然缓如苇。
怀亲径归不肯留，少留龙山今月矣。
新交未数故人稀，睡足明窗临棐几。
管城落帽为微笑，便觉金光走龙尾。
试校鹅经拂硬黄，传此宝书千余纸。
纸光叶叶揭筠膜，字工戢戢行冻螘。
胜公昔读龙宫文，百本妙谈此其髓。
流落人间今几年，此去西天十万里。
我寄闲房古寺中，阆风着毡自当止。
自非道人三昧力，此书何以能至此。
炷香一读万缘空，海印发光初按指。
愿君垢尽鸡出燖，亦于此法信根起。
生生要续无尽灯，照了无明痴种子。
隆上人归省觐留龙山为予写起信论作此谢之
作者：释德洪
朝代：宋

芙蓉阿隆耽两耳，急性天然缓如苇。怀亲径归不肯留，少留龙山今月矣。新交未数故人稀，睡足明窗临棐几。管城落帽为微笑，便觉金光走龙尾。试校鹅经拂硬黄，传此宝书千馀纸。纸光叶叶揭筠膜，字工戢戢行冻蚁。胜公昔读龙宫文，百本妙谈此其髓。流落人间今几年，此去西天十万里。我寄闲房古寺中，阆风著毡自当止。自非道人三昧力，此书何以能至此。炷香一读万缘空，海印发光初按指。愿君垢尽鸡出燖，亦于此法信根起。生生要续无尽灯，照了无明痴种子。
随与珉秀七八衲子为办寒具
作者：释德洪
朝代：宋
体裁：七言绝句

幽人十月犹絺绤，万瓦霜清木叶号。赖有西邻念衰冷，夜窗丛手办衣袍。
隐山照上人求诗
作者：释德洪
朝代：宋

落发道林寺，随师家隐山。万缘都放舍，一衲遂安閒。璧月照宵定，金风掩昼关。平生无愧业，尘世许谁攀。
隐山照上人求诗
作者：释德洪
朝代：宋

落髪道林寺，随师家隐山。
万缘都放舍，一衲遂安閒。
璧月照宵定，金风掩昼关。
平生无媿业，尘世许谁攀。
雨中闻端叔敦素饮作此寄之
作者：释德洪
朝代：宋

但见杯中春泼面，不知门外雨翻盆。人间万事一虻蚊，正恐卷毡为鳖饮。何妨跨项作猿蹲，此生随处有乾坤。短李貌和髯似棘，王郎耳热气如霓。不知今日是何时，醉乡城郭无关钥。世路风波太崄巇，且看相枕烂如泥。
雨中闻端叔敦素饮作此寄之
作者：释德洪
朝代：宋

但见杯中春泼面，不知门外雨翻盆。
人间万事一虻蚊，正恐卷毡为鼈饮。
何妨跨项作猿蹲，此生随处有干坤。
短李貌和髯似棘，王郎耳热气如霓。
不知今日是何时，醉乡城郭无关钥。
世路风波太崄巇，且看相枕烂如泥。
雨后得无象新诗次韵
作者：释德洪
朝代：宋

雨余步林幽，松风初到面。
寒蝉相应鸣，小立无人见。
但爱东南山，色作旋螺转。
入门庭院度飞萤，梵放哀声满深殿。
雨后得无象新诗次韵
作者：释德洪
朝代：宋

雨馀步林幽，松风初到面。寒蝉相应鸣，小立无人见。但爱东南山，色作旋螺转。入门庭院度飞萤，梵放哀声满深殿。
雪中
作者：释德洪
朝代：宋
体裁：七言律诗

势密连空若推下，随风起舞不容追。门闲走犬无深巷，树暗栖鸦有剩枝。旋拨地垆通宿火，却呵冻手写新诗。轩窗秀发惊清昼，万壑春归说向谁。
雪中山茶
作者：释德洪
朝代：宋

绿罗架上破红裙，占得春多独有君。
那料晓来犹带雪，素衣丹顶鹤成羣。
雪中山茶
作者：释德洪
朝代：宋

绿罗架上破红裙，占得春多独有君。那料晓来犹带雪，素衣丹顶鹤成群。
雪后寄荷塘幻住庵盲僧四首
作者：释德洪
朝代：宋

灵光寂照神通藏，意地经营幻住庵。已喜眼根今现證，何妨要耳作同参。表里洞然无量相，晦明无计掩藏伊。庵中但见人孤坐，门外从教事不知。荷塘寺后千竿玉，折脚铛中五合陈。静里笑看垂钓者，夜深方见把针人。檐日未通孤坐暖，雪云都放九峰青。空阶夜滴闻铃响，卧学荷塘耳诵经。
雪后寄荷塘幻住庵盲僧四首·其一
作者：释德洪
朝代：宋

灵光寂照神通藏，意地经营幻住庵。已喜眼根今现證，何妨要耳作同参。
雪后寄荷塘幻住庵盲僧四首·其一
作者：释德洪
朝代：宋

灵光寂照神通藏，意地经营幻住庵。
已喜眼根今现证，何妨要耳作同参。
雪后寄荷塘幻住庵盲僧四首·其三
作者：释德洪
朝代：宋

荷塘寺后千竿玉，折脚铛中五合陈。
静裏笑看垂钓者，夜深方见把针人。
雪后寄荷塘幻住庵盲僧四首·其三
作者：释德洪
朝代：宋

荷塘寺后千竿玉，折脚铛中五合陈。静里笑看垂钓者，夜深方见把针人。
雪后寄荷塘幻住庵盲僧四首·其二
作者：释德洪
朝代：宋

表裏洞然无量相，晦明无计掩藏伊。
庵中但见人孤坐，门外从教事不知。
雪后寄荷塘幻住庵盲僧四首·其二
作者：释德洪
朝代：宋

表里洞然无量相，晦明无计掩藏伊。庵中但见人孤坐，门外从教事不知。
雪后寄荷塘幻住庵盲僧四首·其四
作者：释德洪
朝代：宋
体裁：七言绝句

檐日未通孤坐暖，雪云都放九峰青。空阶夜滴闻铃响，卧学荷塘耳诵经。
雪夜与僧拥垆僧曰闻唐刘叉赋雪车冰柱诗为退之所赏愿闻其诗予曰忘矣僧请续之口占以授
作者：释德洪
朝代：宋
体裁：古风

雪车比毛车，弱水谁欲度。飘然凌空去，中疑载青女。□风为通衢，走毂不容驭。大胜短辕犊，更烦长柄麈。□□广寒宫，构基非下土。天公亦薄相，镂冰以为柱。傍□□银床，谁与挥玉斧。仙妃倚之笑，疑是漆室女。
雪夜至明教寄王路分舍人
作者：释德洪
朝代：宋

雪夜山中还独宿，地垆深暖纸窗明。百年有限身今老，一枕无求梦自清。弟子分灯成保社，故人持节顿江城。瘴痾疏快诸缘净，卧听摧檐泻竹声。
雪夜至明教寄王路分舍人
作者：释德洪
朝代：宋

雪夜山中还独宿，地垆深煗纸窗明。
百年有限身今老，一枕无求梦自清。
弟子分灯成保社，故人持节顿江城。
瘴痾疏快诸缘浄，卧听摧檐泻竹声。
雪夜读涪翁所作爱之因怀其人和韵奉寄超然
作者：释德洪
朝代：宋
体裁：七言律诗

溪雨初收岸草微，柳丝堪入绿罗机。望中情远恨烟树，何处暖多嫌衲衣。却信真人还有梦，岂关禅子未忘机。春风痛与传消息，教忆旧山新翠归。
雪诗
作者：释德洪
朝代：宋

千岩雨雪黄昏后，一室香灯一寝余。
此夕乡关入归梦，明朝云物记曾书。
地垆不独闻瓶泣，山果时惊落屋除。
清境鼎来劳应接，暮年生计未全疏。
雪诗
作者：释德洪
朝代：宋

千岩雨雪黄昏后，一室香灯一寝馀。此夕乡关入归梦，明朝云物记曾书。地垆不独闻瓶泣，山果时惊落屋除。清境鼎来劳应接，暮年生计未全疏。
雪霁谒景醇时方筑堤捍水修湖山堂复和前韵
作者：释德洪
朝代：宋

筑堤盖南堂，雪霰响新瓦。我踏雪泥至，自携双不借。爱公有俊气，句法洗凡马。清婉继彭泽，寒陋笑东野。愿为西崦邻，投名入诗社。馀年吾事济，过从有公者。何时闻折竹，灯火共清夜。晓堂人未扫，如开辋川画。平生学牧牛，鼻索尝自把。而今失所在，宁复事鞭打。吾诗一寄耳，雕琢特未暇。且欣两俱健，意气要倾写。
雪霁谒景醇时方筑堤捍水修湖山堂復和前韵
作者：释德洪
朝代：宋

筑堤盖南堂，雪霰响新瓦。
我踏雪泥至，自携双不借。
爱公有俊气，句法洗凡马。
清婉继彭泽，寒陋笑东野。
愿为西崦邻，投名入诗社。
余年吾事济，过从有公者。
何时闻折竹，灯火共清夜。
晓堂人未扫，如开辋川画。
平生学牧牛，鼻索尝自把。
而今失所在，宁復事鞭打。
吾诗一寄耳，雕琢特未暇。
且欣两俱健，意气要倾写。
靖安胡氏所蓄观音赞
作者：释德洪
朝代：宋

稽首净智甘露门，稽首无碍悲愿海。
稽首紫金光聚山，稽首心精遗闻地。
愿赐威光加被我，摧灭一切夙障山。
令我一切刹尘中，见此百福如月面。
菩萨常念诸众生，譬如慈母忆怜子。
子若昼夜常念母，母子百劫必相见。
如针之契诸磁石，如雷之文于象牙。
皆即自然如是应，非诸心识可思量。
鹰巢现形蚌中出，化为画女并鱼师。
皆随众生心所变，一一成办无遗余。
妙哉三十二应身，一十四种无畏力。
愿于一念浄心现，譬如秋月现止水。
一切众生见者闻，皆入圆通三昧海。
靖安胡氏所蓄观音赞
作者：释德洪
朝代：宋

稽首净智甘露门，稽首无碍悲愿海。稽首紫金光聚山，稽首心精遗闻地。愿赐威光加被我，摧灭一切夙障山。令我一切刹尘中，见此百福如月面。菩萨常念诸众生，譬如慈母忆怜子。子若昼夜常念母，母子百劫必相见。如针之契诸磁石，如雷之文于象牙。皆即自然如是应，非诸心识可思量。鹰巢现形蚌中出，化为画女并鱼师。皆随众生心所变，一一成办无遗馀。妙哉三十二应身，一十四种无畏力。愿于一念净心现，譬如秋月现止水。一切众生见者闻，皆入圆通三昧海。
鞦韆
作者：释德洪
朝代：宋

画架双裁翠络偏，佳人春戏小楼前。飘扬血色裙拖地，断送玉容人上天。花板润沾红杏雨，綵绳斜挂绿杨烟。下来闲处从容立，疑是蟾宫谪降仙。
须臾月出叠石峰侧散坐于知隐桥以迟之余谓二子曰兹游也与存豁辈何远所恨倔强嗟不及耳乃咏而归钟已绝而廊庑寂无声为之诗曰
作者：释德洪
朝代：宋

月在留云峰上，人行落涧声中。归去殷床钟歇，满庭风露濛濛。
须臾月出迭石峰侧散坐于知隐桥以迟之余谓二子曰兹游也与存豁辈何远所恨倔强嗟不及耳乃咏而归钟已绝而廊庑寂无声为之诗曰
作者：释德洪
朝代：宋

月在留云峰上，人行落涧声中。
归去殷床钟歇，满庭风露蒙蒙。
顿脱所疑偈
作者：释德洪
朝代：宋

灵云一见不再见，红白枝枝不着华。
叵耐钓鱼船上客，却来平地摝鱼虾。
顿脱所疑偈
作者：释德洪
朝代：宋

灵云一见不再见，红白枝枝不著华。叵耐钓鱼船上客，却来平地摝鱼虾。
颖皋楚山堂秋景两图绝妙二首
作者：释德洪
朝代：宋

一鸥低飞落平湖，一鸥惊顾行烱如。红衣脱尽莲蓬绿，翠盖凋残荷柄枯。更有数蓬癯已老，无人折之欲倾倒。陌上残红空自好，为谁点缀湖边草。溪边两鸭自夫妇，生而能言似相语。妇先浮波喜转顾，夫欲随之竟先去。水际清蘋各占丛，风撼荷花已退红。不见清香云锦段，空馀霜叶伴枯蓬。
颖皋楚山堂秋景两图绝妙二首·其一
作者：释德洪
朝代：宋
体裁：古风

一鸥低飞落平湖，一鸥惊顾行烱如。红衣脱尽莲蓬绿，翠盖凋残荷柄枯。更有数蓬癯已老，无人折之欲倾倒。陌上残红空自好，为谁点缀湖边草。
颖皋楚山堂秋景两图绝妙二首·其二
作者：释德洪
朝代：宋

溪边两鸭自夫妇，生而能言似相语。
妇先浮波喜转顾，夫欲随之竟先去。
水际清苹各占丛，风撼荷花已退红。
不见清香云锦段，空余霜叶伴枯蓬。
颖皋楚山堂秋景两图绝妙二首·其二
作者：释德洪
朝代：宋

溪边两鸭自夫妇，生而能言似相语。妇先浮波喜转顾，夫欲随之竟先去。水际清蘋各占丛，风撼荷花已退红。不见清香云锦段，空馀霜叶伴枯蓬。
题一击轩
作者：释德洪
朝代：宋

閒把松枝彗，扫除门径尘。惊闻一击竹，顿见十方身。烟翠连窗暗，霜筠解箨新。老禅搆轩意，应欲悟来人。
题一击轩
作者：释德洪
朝代：宋

閒把松枝篲，扫除门径尘。
惊闻一击竹，顿见十方身。
烟翠连窗暗，霜筠解箨新。
老禅构轩意，应欲悟来人。
题万富楼
作者：释德洪
朝代：宋
体裁：古风

贤为万人英，笔力挽万牛。宝带腰万丁，封及万户侯。彼富一二数，其实富未周。君看清曲江，杰立万富楼。山川占形胜，佳处横高秋。丈人披白帢，凭栏清两眸。凛然无求姿，一洗骄气浮。郿坞痴肉脔，金谷酒色囚。名均谓之富，泾渭实异流。余穷蓄一喙，得饱事事休。贫富若天渊，饱岂有劣优。此诗如橄榄，初嚼欲弃投。终然成可口，味永当见收。
题云岩筠轩
作者：释德洪
朝代：宋
体裁：七言律诗

雨叶风枝小径通，拂砧清坐有谁同。粉衣香滑秋丛瘦，泉佩丁东夜壑空。半世已归弹指内，前途都付枕肱中。堤防老境犹多事，折脚铛炊腐颗红。
题使台后圃八首 其七 清音楼
作者：释德洪
朝代：宋

雾暗轩窗失，风高帘幕低。夜晴湘笛起，楼迥岭猿啼。凭槛人如玉，搜诗气吐霓。还惊一声雁，翻影月平西。
题使台后圃八首 其三 会心堂
作者：释德洪
朝代：宋

称意有余乐，幽欢常会心。小山供赋咏，危榭每登临。下视千峰月，聊挥一弄琴。尚嫌闲适少，富贵苦相寻。
题使台后圃八首 其五 戏綵堂
作者：释德洪
朝代：宋

承颜忘势位，喜惧两迟回。堂上綵衣舞，樽前笑靥开。金镮应学探，竹马欲相陪。未必称纯孝，高风独老莱。
题使台后圃八首 其八 蒙斋
作者：释德洪
朝代：宋

妙物杂而著，深藏一默中。诚为反身乐，蒙亦圣人功。客至风生麈，吟馀月挂空。庄周称社栎，神拙意无穷。
题使台后圃八首 其六 独秀堂
作者：释德洪
朝代：宋

天质自奇峻，千寻紫翠重。谩烦君独秀，不愿掩群峰。与客共秋晚，搜诗到暮钟。夕阴寒欲滴，倚槛见纤秾。
题使台后圃八首·会心堂
作者：释德洪
朝代：宋

称意有余乐，幽欢常会心。
小山供赋咏，危榭毎登临。
下视千峰月，聊挥一弄琴。
尚嫌闲适少，富贵苦相寻。
题使台后圃八首·戏綵堂
作者：释德洪
朝代：宋

承颜忘势位，喜惧两迟迴。
堂上綵衣舞，樽前笑靥开。
金镮应学探，竹马欲相陪。
未必称纯孝，高风独老莱。
题使台后圃八首·清音楼
作者：释德洪
朝代：宋

雾暗轩窗失，风高帘幕低。
夜晴湘笛起，楼迥岭猿啼。
凭槛人如玉，搜诗气吐霓。
还惊一声鴈，翻影月平西。
题使台后圃八首·独秀堂
作者：释德洪
朝代：宋

天质自奇峻，千寻紫翠重。
谩烦君独秀，不愿掩羣峰。
与客共秋晚，搜诗到暮钟。
夕阴寒欲滴，倚槛见纤秾。
题使台后圃八首·蒙斋
作者：释德洪
朝代：宋

妙物杂而着，深藏一默中。
诚为反身乐，蒙亦圣人功。
客至风生麈，吟余月挂空。
庄周称社栎，神拙意无穷。
题使台后圃八首·谛观室
作者：释德洪
朝代：宋
体裁：五言律诗

优入圣贤域，湛然观道真。一身浑是德，终日不违仁。深静啼林鸟，虚明见隙尘。篆畦凝碧缕，红烬白灰新。
题使台后圃八首·谛观室
作者：释德洪
朝代：宋

优入圣贤域，湛然观道真。一身浑是德，终日不违仁。深静啼林鸟，虚明见隙尘。篆畦凝碧缕，红烬白灰新。胸次有丘壑，笑谈无俗氛。幽怀常自得，佳趣与谁论。曳履寻花圃，扶筇卓藓痕。地严宾谒少，却坐看垆熏。称意有余乐，幽欢常会心。小山供赋咏，危榭每登临。下视千峰月，聊挥一弄琴。尚嫌闲适少，富贵苦相寻。礼义成风俗，丰登民阜安。此堂共僚属，把酒听吹弹。地富湖山美，宵晴风月寒。胜游无俗韵，意适有余欢。承颜忘势位，喜惧两迟回。堂上綵衣舞，樽前笑靥开。金镮应学探，竹马欲相陪。未必称纯孝，高风独老莱。天质自奇峻，千寻紫翠重。谩烦君独秀，不愿掩群峰。与客共秋晚，搜诗到暮钟。夕阴寒欲滴，倚槛见纤秾。雾暗轩窗失，风高帘幕低。夜晴湘笛起，楼迥岭猿啼。凭槛人如玉，搜诗气吐霓。还惊一声雁，翻影月平西。妙物杂而著，深藏一默中。诚为反身乐，蒙亦圣人功。客至风生麈，吟馀月挂空。庄周称社栎，神拙意无穷。
题使台后圃八首·赏趣堂
作者：释德洪
朝代：宋
体裁：五言律诗

胸次有丘壑，笑谈无俗氛。幽怀常自得，佳趣与谁论。曳履寻花圃，扶筇卓藓痕。地严宾谒少，却坐看垆熏。
题使台后圃八首·阜安堂
作者：释德洪
朝代：宋
体裁：五言律诗

礼义成风俗，丰登民阜安。此堂共僚属，把酒听吹弹。地富湖山美，宵晴风月寒。胜游无俗韵，意适有余欢。
题使园眄柯亭
作者：释德洪
朝代：宋
体裁：七言律诗

吏散东园胜践多，落花起舞鸟能歌。故应毛颖曾同泛，不独龙文惯自磨。弄影风枝空掩冉，困人天气近清和。倚栏欲去犹回首，奈此霄晴月色何。
题压波阁
作者：释德洪
朝代：宋

雪玉在躬贤令尹，江山约束入宏规。
惊波溅岸凭陵□，杰阁控云弹压之。
雾敛尘清闲縦目，蜂争螘分想当时。
邦人凖拟朱栏外，安着他年惠爱碑。
题压波阁
作者：释德洪
朝代：宋

雪玉在躬贤令尹，江山约束入宏规。惊波溅岸凭陵□，杰阁控云弹压之。雾敛尘清闲纵目，蜂争蚁分想当时。邦人准拟朱栏外，安著他年惠爱碑。
题反身轩
作者：释德洪
朝代：宋
体裁：古风

尽力觅不得，归来题反身。平生未解没，宁解救滔人。有累路岐远，无求滋味亲。养心唯寡欲，妙物久如神。
题含容室
作者：释德洪
朝代：宋
体裁：五言律诗

敛足脱双履，闲房倚瘦藤。百川朝巨浸，一室纳千灯。至味宁分别，常光绝减增。刹尘彰帝网，妙观现层层。
题善化陈令兰室
作者：释德洪
朝代：宋
体裁：七言律诗

种性难教草掩藏，苍然小室为谁芳。槲培几案轩窗碧，坐款宾朋笑语香。糁地露英犹洁白，快人风度更纤长。议郎嗜好清无滓，独有幽兰可比方。
题天王圆證大师房壁
作者：释德洪
朝代：宋

闭户不妨依聚落，开轩随分有山林。残经半掩世情断，好鸟一声村意深。篱外霜筠森束玉，屋头露橘欲垂金。能营野饭羹红酱，渡水何辞数访寻。
题天王圆证大师房壁
作者：释德洪
朝代：宋

闭户不妨依聚落，开轩随分有山林。
残经半掩世情断，好鸟一声村意深。
篱外霜筠森束玉，屋头露橘欲垂金。
能营野饭羮红酱，渡水何辞数访寻。
题季长冰壶轩
作者：释德洪
朝代：宋

闲轩清似冰壶水，轩上人如元紫芝。坐觉秋光漱毛发，客来春色满谈词。宝书读罢依蒲久，玉麈经行曳履迟。卷挂一声林叶动，黄昏月出雪消时。
题季长冰壶轩
作者：释德洪
朝代：宋

闲轩清似冰壶水，轩上人如元紫芝。
坐觉秋光潄毛髪，客来春色满谈词。
宝书读罢依蒲久，玉麈经行曳履迟。
卷挂一声林叶动，黄昏月出雪消时。
题岳麓深固轩
作者：释德洪
朝代：宋

湘西峰顶寺，楼阁藏烟翠。危台占峰颠，小轩寄幽致。游人常不到，石壁照溪邃。于世复何求，此生眠食耳。翛然亦何有，蒲团空曲几。凭高俯城郭，车马环磨蚁。城郭望诸峰，时见孤云起。
题岳麓深固轩
作者：释德洪
朝代：宋

湘西峰顶寺，楼阁藏烟翠。
危台占峰颠，小轩寄幽致。
游人常不到，石壁照溪邃。
于世復何求，此生眠食耳。
翛然亦何有，蒲团空曲几。
凭高俯城郭，车马环磨螘。
城郭望诸峰，时见孤云起。
题延福寺壁
作者：释德洪
朝代：宋

在山为远志，出山为小草。龙潜蟠则神，鸡雌伏知道。人情难把玩，过眼如电扫。留云峰下寺，白发归去好。
题延福寺壁
作者：释德洪
朝代：宋

在山为远志，出山为小草。
龙潜蟠则神，鸡雌伏知道。
人情难把玩，过眼如电扫。
留云峰下寺，白髪归去好。
题德明都护熏堂
作者：释德洪
朝代：宋

占丛浓碧绕虚堂，堂上仙郎戏比芳。香并蕙兰终漏泄，色同草木浪遮藏。过墙山泼轩窗翠，吹鬓风生燕寝凉。敏豆才高家法在，要看落笔拥红妆。
题德明都护熏堂
作者：释德洪
朝代：宋

占丛浓碧绕虚堂，堂上仙郎戏比芳。
香并蕙兰终漏泄，色同草木浪遮藏。
过墻山泼轩窗翠，吹鬂风生燕寝凉。
敏豆才高家法在，要看落笔拥红粧。
题悟宗壁
作者：释德洪
朝代：宋
体裁：七言律诗

到寺回身望众峰，一堂疏快万缘空。槲林曲折通幽径，莲荡凋零退晚红。师已灰心增夏腊，我今霜鬓撒秋风。亦知旁舍多佳士，香火他年愿此同。
题曾逢原醉经堂
作者：释德洪
朝代：宋
体裁：五言律诗

酌古有深意，开编中圣人。百家笑糟粕，六艺饮全醇。兀若坠车适，盎如浮盏春。淳于吞一石，同味不同尘。
题李愬画像
作者：释德洪
朝代：宋

淮阴北面师广武，其气岂止吞项羽。
君得李佑不肯诛，便知元济在掌股。
羊公德化行悍夫，卧鼓不战良骄吴。
公方沈鸷诸将底，又笑元济无头颅。
雪中行师等儿戏，夜取蔡州藏袖裏。
远人信宿犹未知，大类西平击朱泚。
锦袍玉带仍父风，拄颐长剑大梁公。
君看鞬櫜见丞相，此意与天相始终。
题李愬画像
作者：释德洪
朝代：宋

淮阴北面师广武，其气岂止吞项羽。君得李祐不肯诛，便知元济在掌股。羊公德化行悍夫，卧鼓不战良骄吴。公方沈鸷诸将底，又笑元济无头颅。雪中行师等儿戏，夜取蔡州藏袖里。远人信宿犹未知，大类西平击朱泚。锦袍玉带仍父风，拄颐长剑大梁公。君看鞬櫜见丞相，此意与天相始终。
题梦清轩
作者：释德洪
朝代：宋

小轩人不到，修竹过墻生。
眼倦经长掩，身闲梦亦清。
微风吹篆缕，活火发茶铛。
遥想佳眠夕，萧萧雨叶声。
题梦清轩
作者：释德洪
朝代：宋

小轩人不到，脩竹过墙生。眼倦经长掩，身闲梦亦清。微风吹篆缕，活火发茶铛。遥想佳眠夕，萧萧雨叶声。
题此君轩
作者：释德洪
朝代：宋

解知无竹令人俗，日报平安候起居。
所以此君揖冰雪，长吟余翠满衣裾。
瘦行清坐搜诗处，雨叶风枝解箨初。
试作小轩聊寄傲，爱君生计未为疏。
题此君轩
作者：释德洪
朝代：宋

解知无竹令人俗，日报平安候起居。所以此君揖冰雪，长吟馀翠满衣裾。瘦行清坐搜诗处，雨叶风枝解箨初。试作小轩聊寄傲，爱君生计未为疏。
题水镜轩
作者：释德洪
朝代：宋
体裁：七言律诗

小轩明快照岩阿，得道幽人喜气多。但视世间如水镜，方知梦境有山河。佳眠不碍林光入，清坐何妨夜月过。我亦思归老丘壑，结邻西崦肯容么。
题永安居士轩壁
作者：释德洪
朝代：宋
体裁：七言绝句

谩说难酬彼工人，上人言语未全真。世间所有皆虚幻，何独芭蕉可喻身。
题沩山立雪轩
作者：释德洪
朝代：宋

沩山雪晓试凭栏，露地牛儿觅转难。
脱体见前谁对立，一尘不受眼空寒。
日长齿頬茶甘在，客去轩窗篆缕残。
好在少林成想像，祖师时展画图看。
题沩山立雪轩
作者：释德洪
朝代：宋

沩山雪晓试凭栏，露地牛儿觅转难。脱体见前谁对立，一尘不受眼空寒。日长齿颊茶甘在，客去轩窗篆缕残。好在少林成想像，祖师时展画图看。
题沩源
作者：释德洪
朝代：宋

临机不堕照，如水已知源。
从此常流出，其声离语言。
筭沙嗟意马，捉月笑情猨。
若解提空印，休登立雪轩。
题沩源
作者：释德洪
朝代：宋

临机不堕照，如水已知源。从此常流出，其声离语言。算沙嗟意马，捉月笑情猿。若解提空印，休登立雪轩。
题淡轩
作者：释德洪
朝代：宋

道人口吻最光滑，行脚饱参奈粗粝。少年尝编诸方禅，迩来解毳三只袜。世味从来崖蜜甜，我此一轩如嚼蜡。客来有语但寒温，坐久时见眼开合。
题淡轩
作者：释德洪
朝代：宋

道人口吻最光滑，行脚饱参奈粗粝。
少年尝编诸方禅，迩来解毳三隻韈。
世味从来崖蜜甜，我此一轩如嚼蜡。
客来有语但寒温，坐久时见眼开合。
题清富堂
作者：释德洪
朝代：宋
体裁：七言律诗

此堂冠绝湘西胜，枯木名多道不穷。用谷量云当衣钵，以江盛月展家风。买山归隐真寒乞，借竹为轩落笑中。绿锦涨连青玉浦，剪裁磨琢费诗工。
题清芬轩
作者：释德洪
朝代：宋
体裁：七言绝句

隔屋江梅欲堕飘，幽香细细故相撩。披衣春晓无人见，小立微闻意已消。
题灵鹫山
作者：释德洪
朝代：宋

侧径入招提，回峰据极西。
云虚笼殿阁，地僻绝轮蹄。
啼鸟栖高木，飞花泛碧溪。
谁当学龙济，垂手接羣迷。
题灵鹫山
作者：释德洪
朝代：宋

侧径入招提，回峰据极西。云虚笼殿阁，地僻绝轮蹄。啼鸟栖高木，飞花泛碧溪。谁当学龙济，垂手接群迷。
题王教授艇斋
作者：释德洪
朝代：宋

宴居端若寄虚舟，三峡词源日倒流。
惯与衣冠游泮水，坐看图史认瀛洲。
胸中耿耿观澜术，物外悠悠涉世谋。
莫谓縦横止容膝，济川林叶此中求。
题王教授艇斋
作者：释德洪
朝代：宋

宴居端若寄虚舟，三峡词源日倒流。惯与衣冠游泮水，坐看图史认瀛洲。胸中耿耿观澜术，物外悠悠涉世谋。莫谓纵横止容膝，济川林叶此中求。
题王路分容膝轩
作者：释德洪
朝代：宋

诗眼爱云泉，玉骨含富贵。精神画牒开，怒威亦和气。材宜侍至尊，广殿俨剑履。胡为檐隙间，仅止容膝耳。譬如横海鳣，蛣屈见脊尾。卷而为一发，寓此涔蹄水。何当黑月夕，戏逐风霆起。悬知王氏轩，又补湘中记。
题王路分容膝轩
作者：释德洪
朝代：宋

诗眼爱云泉，玉骨含富贵。
精神画牒开，怒威亦和气。
材宜侍至尊，广殿俨剑履。
胡为檐隙间，仅止容膝耳。
譬如横海鳣，蛣屈见脊尾。
卷而为一髮，寓此涔蹄水。
何当黑月夕，戏逐风霆起。
悬知王氏轩，又补湘中记。
题石头顿斧亭
作者：释德洪
朝代：宋
体裁：七言律诗

兀坐等闲酬客问，碌砖抛出亦光生。欲凭妙语分宾主，须识尘机有浊清。麟角誉高推独步，石头路滑苦难行。草庵依旧青松下，睡起晴窗拨眼明。
题翠霭堂
作者：释德洪
朝代：宋

虚檐碧瓦临无地，吐月吞风六月寒。
帘捲烟光揺户牖，雨余岳色堕阑干。
侍儿自炷真龙脑，座客同分小凤团。
谁谓太平本无象，规模堪入画图看。
题翠霭堂
作者：释德洪
朝代：宋

虚檐碧瓦临无地，吐月吞风六月寒。帘捲烟光摇户牖，雨馀岳色堕阑干。侍儿自炷真龙脑，座客同分小凤团。谁谓太平本无象，规模堪入画图看。
题胥大夫欣欣堂
作者：释德洪
朝代：宋

议郎粹和色无求，绕屋江山秀气浮。弱柳娇眠禽唤起，异花含笑草忘忧。闭门不放青春去，解榻长令佳客留。摹写高情无好句，谩横诗眼付冥搜。
题胥大夫欣欣堂
作者：释德洪
朝代：宋

议郎粹和色无求，绕屋江山秀气浮。
弱柳娇眠禽唤起，异花含笑草忘忧。
闭门不放青春去，解榻长令佳客留。
摹冩高情无好句，谩横诗眼付冥捜。
题自肯庵
作者：释德洪
朝代：宋
体裁：七言绝句

诸方说禅炙手热，此庵默坐如冰冷。美食不中饱人餐，他人不肯我自肯。
题芝轩
作者：释德洪
朝代：宋

轩下亦何有，灵芝骈秀生。
山川呈美瑞，草木被光荣。
清甚紫檀露，色深黄菊英。
武陵续遗事，应着此轩名。
题芝轩
作者：释德洪
朝代：宋

轩下亦何有，灵芝骈秀生。山川呈美瑞，草木被光荣。清甚紫檀露，色深黄菊英。武陵续遗事，应著此轩名。
题草衣岩
作者：释德洪
朝代：宋
体裁：古风

祝融凌寒空，方陟缘云径。此山翠被重，有岩如侧磬。拂石聊枕肱，便觉诸缘静。万瓦粲霜晓，千里增目迥。石头有高弟，衣草却心病。千年续灯人，谁接悬丝命。
题草衣岩
作者：释德洪
朝代：宋

鉏头当枕草为毡，曾与高人说任缘。
岂料大嫌沽世价，未应虚费买山钱。
闲编木叶轻于纸，细葺芦花软胜绵。
石室至今增壮观，可知千载得人传。
题草衣岩
作者：释德洪
朝代：宋

锄头当枕草为毡，曾与高人说任缘。岂料大嫌沽世价，未应虚费买山钱。闲编木叶轻于纸，细葺芦花软胜绵。石室至今增壮观，可知千载得人传。
题贲远书房
作者：释德洪
朝代：宋
体裁：七言绝句

轩上仙郎面如玉，槛前修竹翠于葱。壁开他日春眠足，应对同僚话故丛。
题还轩
作者：释德洪
朝代：宋

老去情枯道自肥，大刀破镜露全机。
山边湖水无行路，枝上春禽亦倦飞。
半夜舟移空壑在，故乡家是昔人非。
炷香阅徧楞严义，坐看烟消一缕微。
题还轩
作者：释德洪
朝代：宋

老去情枯道自肥，大刀破镜露全机。山边湖水无行路，枝上春禽亦倦飞。半夜舟移空壑在，故乡家是昔人非。炷香阅遍楞严义，坐看烟消一缕微。
题通判学士适轩
作者：释德洪
朝代：宋

小轩只着竹方床，散髪陶然夏簟凉。
手倦抛书成午睡，梦回齿頬带茶香。
题通判学士适轩
作者：释德洪
朝代：宋

小轩只著竹方床，散发陶然夏簟凉。手倦抛书成午睡，梦回齿颊带茶香。
题阅世轩
作者：释德洪
朝代：宋
体裁：五言律诗

江水似人世，倚栏归思多。无穷流岁月，可畏易风波。□与老僧看，不妨闲客过。为君聊借榻，清梦到无何。
题鹿苑虎岑堂
作者：释德洪
朝代：宋
体裁：七言律诗

平生文彩照诸方，暗谷行藏草木光。要使丛林想高韵，故将名字挂虚堂。笑拈倚壁过头杖，闲坐当年折脚床。进步竿头如不荐，草深门径未相妨。
题黄山壁
作者：释德洪
朝代：宋
体裁：七言绝句

夜雨晓晴春盎盎，绿愁红醉思迢迢。独存滋味无人会，笑看柔风拂柳条。
题龙王枯木堂
作者：释德洪
朝代：宋

异种灵苗着四方，谩将名字挂虚堂。
道林可惜昏岚掩，枯木那知在处芳。
韶石曾闻傲烟瘴，焦山今已饱风霜。
阳陂且喜根株茂，雪裏花开烂熳香。
题龙王枯木堂
作者：释德洪
朝代：宋

异种灵苗著四方，谩将名字挂虚堂。道林可惜昏岚掩，枯木那知在处芳。韶石曾闻傲烟瘴，焦山今已饱风霜。阳陂且喜根株茂，雪里花开烂熳香。
飞来峰
作者：释德洪
朝代：宋

意行忽出门，欲留聊植杖。
云开飞来峰，岿然眉睫上。
气势欲翔舞，秀色无千嶂。
万物皆我造，何从有来往。
大千等毫末，古今归俯仰。
心知目所见，皆即自幻妄。
如窥镜中容，容岂他人像。
颇怪胡阿师，乃作去来想。
此意果是非，一笑声輙放。
且復临冷泉，举手弄清涨。
飞来峰
作者：释德洪
朝代：宋

意行忽出门，欲留聊植杖。云开飞来峰，岿然眉睫上。气势欲翔舞，秀色无千嶂。万物皆我造，何从有来往。大千等毫末，古今归俯仰。心知目所见，皆即自幻妄。如窥镜中容，容岂他人像。颇怪胡阿师，乃作去来想。此意果是非，一笑声辄放。且复临冷泉，举手弄清涨。
食不继偈
作者：释德洪
朝代：宋

观饿鬼趣，论劫饥渇。
针锋其咽，火聚其髪。
昼夜号呼，百千死活。
我常饱暖，今暂缺乏。
当生大悲，入此观法。
食不继偈
作者：释德洪
朝代：宋

观饿鬼趣，论劫饥渴。针锋其咽，火聚其发。昼夜号呼，百千死活。我常饱暖，今暂缺乏。当生大悲，入此观法。
食菜羮示何道士
作者：释德洪
朝代：宋

穷冬海道绝，瘴雨晴墟里。
何以知岁丰，未卯炊烟起。
先生清梦回，科髻方隐几。
獠奴拾堕薪，发爨羮藷米。
饱霜阔叶菘，近水繁花荠。
都卢深注汤，米烂菜自美。
椎门醉道士，一笑欲染指。
诫勿加酸咸，云恐坏至味。
分尝果超绝，玉糁那可比。
鲜肥增恶欲，腥膻耗道气。
毕生啜此羮，自可老儋耳。
录以寄徐闻，阿同应笑喜。
食菜羹示何道士
作者：释德洪
朝代：宋

穷冬海道绝，瘴雨晴墟里。何以知岁丰，未卯炊烟起。先生清梦回，科髻方隐几。獠奴拾堕薪，发爨羹藷米。饱霜阔叶菘，近水繁花荠。都卢深注汤，米烂菜自美。椎门醉道士，一笑欲染指。诫勿加酸咸，云恐坏至味。分尝果超绝，玉糁那可比。鲜肥增恶欲，腥膻耗道气。毕生啜此羹，自可老儋耳。录以寄徐闻，阿同应笑喜。
饯枯木成老赴南华之命
作者：释德洪
朝代：宋

正中妙叶如何会，罗仙隐身露衣带。芙蓉克家桐城孙，海上閒名闻至尊。天书夜到道林宫，大钟横撞山？珑。山容光泽鸟声乐，一番佳气生岩丛。曹溪宝林甲天下，楼观翔空盘万瓦。梦中先已逢祖师，异世曾同香火社。人言骨清辟瘴雾，隘词一律撩人怒。大阳直裰果有灵，所至自有天龙护。寄语山头锡杖泉，久枯遽涌宁非天。老师不作奇特想，已脱圣凡情量缠。
饯枯木成老赴南华之命
作者：释德洪
朝代：宋
体裁：古风

正中妙叶如何会，罗仙隐身露衣带。芙蓉克家桐城孙，海上閒名闻至尊。天书夜到道林宫，大钟横撞山�珑。山容光泽鸟声乐，一番佳气生岩丛。曹溪宝林甲天下，楼观翔空盘万瓦。梦中先已逢祖师，异世曾同香火社。人言骨清辟瘴雾，隘词一律撩人怒。大阳直裰果有灵，所至自有天龙护。寄语山头锡杖泉，久枯遽涌宁非天。老师不作奇特想，已脱圣凡情量缠。
饯枯木成老赴南华之命
作者：释德洪
朝代：宋

正中妙叶如何会，罗仙隐身露衣带。
芙蓉克家桐城孙，海上閒名闻至尊。
天书夜到道林宫，大钟横撞山𤤮珑。
山容光泽鸟声乐，一番佳气生岩丛。
曹溪宝林甲天下，楼观翔空盘万瓦。
梦中先已逢祖师，异世曾同香火社。
人言骨清辟瘴雾，隘词一律撩人怒。
大阳直裰果有灵，所至自有天龙护。
寄语山头锡杖泉，久枯遽涌宁非天。
老师不作奇特想，已脱圣凡情量缠。
饶德操营中客世与渊才友善有诗送之予偶读想见其为人时闻已薙发出家矣因次其韵
作者：释德洪
朝代：宋

吾闻彼上人，不惰不精进。观其吐词气，人品极爽俊。迩来效丹霞，裂冠铲须鬓。高才固难容，世议久迫窘。想于龙象群，眉宇发奇韵。渊才干国器，美若兵厨酝。平生至孝节，初不愧虞舜。相逢大梁城，连榻尽底蕴。如开衡岳云，仰此摩天峻。此诗为渠作，崖略见笔阵。把玩立东风，料峭应花信。明窗小字临，握管腕不运。爱君透真境，迈往无顾徇。脱身索寞滨，洗我岑寂愤。掉头一长哦，语卒意未尽。
饶德操营中客世与渊才友善有诗送之予偶读想见其为人时闻已薙髪出家矣因次其韵
作者：释德洪
朝代：宋

吾闻彼上人，不惰不精进。
观其吐词气，人品极爽俊。
迩来效丹霞，裂冠铲须鬓。
高才固难容，世议久迫窘。
想于龙象羣，眉宇发奇韵。
渊才干国器，美若兵厨醖。
平生至孝节，初不愧虞舜。
相逢大梁城，连榻尽底藴。
如开衡岳云，仰此摩天峻。
此诗为渠作，崖略见笔阵。
把玩立东风，料峭应花信。
明窗小字临，握管腕不运。
爱君透真境，迈往无顾徇。
脱身索寞滨，洗我岑寂愤。
掉头一长哦，语卒意未尽。
馈岁次东坡韵寄思禹兄
作者：释德洪
朝代：宋
体裁：古风

我来客湘江，独泛无人佐。封疆接南越，都会列百货。方嗟岁除矣，仍喜此月大。思归姑置之，且枕曲肱卧。馈问亦未能，起看灯照座。念贫米无舂，笑富粉转磨。二者分劣优，等是一年过。唯有东坡翁，作诗今续和。
香城怀吴氏伯仲
作者：释德洪
朝代：宋

西山遭雾雨，形胜久抑郁。云开谁使令，千峰为子出。骨瑛淡如秋，谈笑极强倔。扶提登高阁，慷慨问陈迹。特欣昙显醉，不受澄观律。加额想诸郎，豪气洗寒乞。新庄花成轮，春生梦蝶室。清境乃不游，万壑同称屈。洪崖清不杀，笑傲时出没。路逢骑雪精，挟以两橘栗。
香城怀吴氏伯仲
作者：释德洪
朝代：宋

西山遭雾雨，形胜久抑鬰。
云开谁使令，千峰为子出。
骨瑛淡如秋，谈笑极强倔。
扶提登高阁，慷慨问陈迹。
特欣昙显醉，不受澄观律。
加额想诸郎，豪气洗寒乞。
新庄花成轮，春生梦蝶室。
清境乃不游，万壑同称屈。
洪崖清不杀，笑傲时出没。
路逢骑雪精，挟以两橘栗。
骤雨
作者：释德洪
朝代：宋

雷搥雨骨天为低，行云趋走不敢迟。桐英满地谁拾去，花态正颦魂欲飞。紫金蛇光谁掣断，堕空万点跳珠乱。须臾井滑绀无泥，琉璃骨软争道驰。乱红残萼惊千片，可怜憔悴吴姬面。林光草色自连天，残香依约知谁怨。
骤雨
作者：释德洪
朝代：宋

雷搥雨骨天为低，行云趋走不敢迟。
桐英满地谁拾去，花态正颦魂欲飞。
紫金蛇光谁掣断，堕空万点跳珠乱。
须臾井滑绀无泥，琉璃骨软争道驰。
乱红残蕚惊千片，可怜憔悴吴姬面。
林光草色自连天，残香依约知谁怨。
高安会谅师出诸公所惠诗求予为赋用祖原韵
作者：释德洪
朝代：宋

黄尘踏遍江南岸，矫首无言对河汉。故山有屋埋深云，一夜归心掣不断。山舟日夜去无休，挽绳欲系惭无由。纷纷世态真一梦，顾我所为如直钩。绿锦江头识谅禅，倾坐高谈象帝先。疑君即是僧太白，不然无乃真弥天。仙风袭人欲轻举，天容道气出眉宇。拥坐衣裳堕不收，山水怀云轻百补。我今老倦亦慵参，去死正如三眠蚕。相看一笑有佳约，他日同归五老庵。人生真若屈伸肘，萍浮梗泛因邂逅。料君有胆大于身，未应搜索因诗瘦。閒亭夏木初垂阴，相逢还得同携手。未见千首万丈光，先看七步才八斗。
高安会谅师出诸公所惠诗求予为赋用祖原韵
作者：释德洪
朝代：宋

黄尘踏遍江南岸，矫首无言对河汉。
故山有屋埋深云，一夜归心掣不断。
山舟日夜去无休，挽绳欲繫惭无由。
纷纷世态真一梦，顾我所为如直鈎。
绿锦江头识谅禅，倾坐高谈象帝先。
疑君即是僧太白，不然无乃真弥天。
仙风袭人欲轻举，天容道气出眉宇。
拥坐衣裳堕不收，山水怀云轻百补。
我今老倦亦慵参，去死正如三眠蚕。
相看一笑有佳约，他日同归五老庵。
人生真若屈伸肘，萍浮梗泛因邂逅。
料君有胆大于身，未应捜索因诗瘦。
閒亭夏木初垂阴，相逢还得同携手。
未见千首万丈光，先看七步才八斗。
高氏钓鱼台
作者：释德洪
朝代：宋

当时吕望要周室，渭水垂纶恣遗佚。后来严陵傲汉家，七里滩头钓月华。二贤一旦辞隐沦，当年平步升青云。至今踪迹耀经史，千载何人能继此。宜阳高人真贤族，构亭仍以钓鱼目。时人尽咏钓鱼诗，独我来歌钓鱼曲。君不见吴山青，湘水绿，唯爱夏弦春诵声相续。以轲雄百氏为丝纶，以周孔六经为饵属。遇时伸，不时缩。人言君钓鱼，我言君钓禄。盛代儿孙满场屋，前春举手得鲸鳌，犹恐主人心不足。
高氏钓鱼台
作者：释德洪
朝代：宋

当时吕望要周室，渭水垂纶恣遗佚。
后来严陵傲汉家，七里滩头钓月华。
二贤一旦辞隐沦，当年平步升青云。
至今踪迹耀经史，千载何人能继此。
宜阳高人真贤族，构亭仍以钓鱼目。
时人尽咏钓鱼诗，独我来歌钓鱼曲。
君不见吴山青，湘水绿，唯爱夏絃春诵声相续。
以轲雄百氏为丝纶，以周孔六经为饵属。
遇时伸，不时缩。
人言君钓鱼，我言君钓禄。
盛代儿孙满场屋，前春举手得鲸鳌，犹恐主人心不足。
鲁直弟稚川作屋峰顶名云巢
作者：释德洪
朝代：宋

只今海上青石牛，曾卧天子黄金屋。下看朱紫如堵墙，上前诸公遭牴触。眼高四海镜面空，潜山归来巾一幅。惭愧君家小冯君，自是河东真鸑鷟。文章五色体自然，秋水精神出眉目。人间不识但闻名，水非醴泉石非玉。江南一峰独高寒，时时笑语云间宿。弟兄出处两相高，故作云巢对山谷。
鲁直弟稚川作屋峰顶名云巢
作者：释德洪
朝代：宋

只今海上青石牛，曾卧天子黄金屋。
下看朱紫如堵墻，上前诸公遭抵触。
眼高四海镜面空，潜山归来巾一幅。
惭愧君家小冯君，自是河东真鸑鷟。
文章五色体自然，秋水精神出眉目。
人间不识但闻名，水非醴泉石非玉。
江南一峰独高寒，时时笑语云间宿。
弟兄出处两相高，故作云巢对山谷。
黄幼安适过予所居题诗草圣甚妙
作者：释德洪
朝代：宋
体裁：七言律诗

怀袖功名手未探，乱头睡美厌朝参。笔端五色藻万象，胸次大千供剧谈。山寺寻僧宿风雨，水轩见月出东南。题诗满壁龙蛇动，盛事他年说草庵。
黄蘗佛智
作者：释德洪
朝代：宋
体裁：五言律诗

道誉闻寰宇，光华照锦江。祗园居第一，佛智果无双。凤阙帝恩厚，柏庭禅将降。僧中真领袖，传法瑞尧邦。
黄鲁直南迁舣舟碧湘门外半月未游湘西作此招之
作者：释德洪
朝代：宋

江夏无双果无双，子云赋工未必尔。
那知一饭在家僧，真是潜山癞居士。
春湖白鸥未入手，衣冠林中作蝉蜕。
平生俯视造物儿，儿顽不省犹相戏。
罗浮旧游今再游，一念去来开眼睡。
泊舟隔岸望湘山，应爱烟霏浮幕翠。
快当着屐上千岩，要看松风迎笑齿。
公虽妍蚩付一目，定自胸中有泾渭。
我非破头山下人，闻絃赏音亦风味。
知君不传西土衣，一龙一蛇聊玩世。
黄鲁直南迁舣舟碧湘门外半月未游湘西作此招之
作者：释德洪
朝代：宋

江夏无双果无双，子云赋工未必尔。那知一饭在家僧，真是潜山癞居士。春湖白鸥未入手，衣冠林中作蝉蜕。平生俯视造物儿，儿顽不省犹相戏。罗浮旧游今再游，一念去来开眼睡。泊舟隔岸望湘山，应爱烟霏浮幕翠。快当著屐上千岩，要看松风迎笑齿。公虽妍蚩付一目，定自胸中有泾渭。我非破头山下人，闻弦赏音亦风味。知君不传西土衣，一龙一蛇聊玩世。
黄龙生辰因阅晦堂偈作此
作者：释德洪
朝代：宋

万古知音是今日，晦堂古锥口门窄。今既不来昔不往，桃花落尽春狼籍。南台茗椀荐炉香，世礼丛林笑未忘。只个死生收不得，梦中声色谩遮藏。
黄龙生辰因阅晦堂偈作此
作者：释德洪
朝代：宋

万古知音是今日，晦堂古锥口门窄。
今既不来昔不往，桃花落尽春狼籍。
南台茗椀荐炉香，世礼丛林笑未忘。
只箇死生收不得，梦中声色谩遮藏。
黄龙生辰因阅晦堂偈作此
作者：释德洪
朝代：宋
体裁：古风

万古知音是今日，晦堂古锥口门窄。今既不来昔不往，桃花落尽春狼籍。南台茗碗荐炉香，世礼丛林笑未忘。只个死生收不得，梦中声色谩遮藏。
黄龙草堂清禅师赞
作者：释德洪
朝代：宋
体裁：赞

黄觉晚子，死心季弟。住黄龙山，为十二世。青春无背面，空花有根蒂。欲识晦堂背触拳，寒到黄河冻连底。
龙兴禅师大阳的孙居枯木堂新植楚竹余爱其家风为赋之
作者：释德洪
朝代：宋

门外追奔没马尘，堂中安顿自由身。脩筠有泪知谁恨，枯木开花为我春。隔岸云山犹可借，满怀风月未全贫。小诗勿笑清如画，聊为高人戏写真。
龙兴禅师大阳的孙居枯木堂新植楚竹余爱其家风为赋之
作者：释德洪
朝代：宋

门外追犇没马尘，堂中安顿自由身。
修筠有泪知谁恨，枯木开花为我春。
隔岸云山犹可借，满怀风月未全贫。
小诗勿笑清如画，聊为高人戏写真。
龙城智公真赞
作者：释德洪
朝代：宋

奉持毗尼，圭璧无玷。研味般若，金刚有焰。有万其众，感以无心。如象牙雷，如磁石针。住持此山，垂三十白。殿阁化成，儿孙戢戢。高明广大，不可形容。稽首寄老，后身宝公。
龙城智公真赞
作者：释德洪
朝代：宋

奉持毗尼，珪璧无玷。
研味般若，金刚有焰。
有万其众，感以无心。
如象牙雷，如磁石针。
住持此山，垂三十白。
殿阁化成，儿孙戢戢。
高明广大，不可形容。
稽首寄老，后身宝公。
龙安送宗上人游东吴
作者：释德洪
朝代：宋

淮水送君春雨余，刺舟断岸归匡庐。
江南别我秋天远，轻囊瘦策游西湖。
君去復来如社燕，我独留滞如贾胡。
牵衣觅诗亦不恶，怪君儿戏忘髭须。
平生千偈风雨快，约束万象如驱奴。
饥来一字不堪煮，乃知弄笔输耕锄。
不如寻我旧游处，武林清境天下无。
耐清不得却来此，作诗送君游上都。
龙安送宗上人游东吴
作者：释德洪
朝代：宋

淮水送君春雨馀，刺舟断岸归匡庐。江南别我秋天远，轻囊瘦策游西湖。君去复来如社燕，我独留滞如贾胡。牵衣觅诗亦不恶，怪君儿戏忘髭须。平生千偈风雨快，约束万象如驱奴。饥来一字不堪煮，乃知弄笔输耕锄。不如寻我旧游处，武林清境天下无。耐清不得却来此，作诗送君游上都。
龙山亦名隐山余宣和五年十一月中浣日过焉有浙道人鸿公乞偈为作
作者：释德洪
朝代：宋

迷路不知远，但知寒日斜。过溪逢菜叶，西崦有人家。斫额惊来客，拄锄方种畬。鸿禅效古者，当效此生涯。
龙山亦名隐山余宣和五年十一月中澣日过焉有淛道人鸿公乞偈为作
作者：释德洪
朝代：宋

迷路不知远，但知寒日斜。
过溪逢菜叶，西崦有人家。
斫额惊来客，拄锄方种畬。
鸿禅効古者，当効此生涯。
丁忠训妻与女同下火
作者：释怀深
朝代：宋

二十余年寄此间，盖芜尘土翳朱颜。
今朝子母应相贺，且喜春来返故关。
丁忠训妻与女同下火
作者：释怀深
朝代：宋

二十馀年寄此间，盖芜尘土翳朱颜。今朝子母应相贺，且喜春来返故关。
上元升座偈
作者：释怀深
朝代：宋
体裁：偈颂

灵岩上元节，且与诸方别。只点一碗灯，大千俱照彻。也不用添油，光明长皎洁。雨又打不湿，风又吹不灭。
与俗兄相见
作者：释怀深
朝代：宋
体裁：七言绝句

兄弟情深夙有由，死生岐路各须修。要知五欲坑中崄，万顷风涛一叶舟。
中秋寄璝和尚
作者：释怀深
朝代：宋
体裁：七言绝句

秀岭高峰咫尺间，青松常伴白云闲。中秋同玩洞庭月，谁道山家不往还。
乞退慧林寄佛果禅师
作者：释怀深
朝代：宋

单丝系住老牛脚，心欲东西未自由。凭仗东风齐著力，早教船子下扬州。
乞退慧林寄佛果禅师
作者：释怀深
朝代：宋

单丝繫住老牛脚，心欲东西未自由。
凭仗东风齐着力，早教船子下扬州。
会吉上人
作者：释怀深
朝代：宋
体裁：七言律诗

晚岁欣逢彼上人，诛茅约我老江滨。世间声利空翻覆，林底交游无故新。学力几年淹讲席，真风一扫尽情尘。近来百鸟无寻处，开尽岩花烂熳春。
会源首座
作者：释怀深
朝代：宋

高踪不负当年约，时忆翻然命驾来。
世味任教甜似蜜，道心终使冷如灰。
茅茨款我三椽小，石榻缘君一笑开。
倚杖春风话平昔，寄言猿乌莫惊猜。
会源首座
作者：释怀深
朝代：宋

高踪不负当年约，时忆翻然命驾来。世味任教甜似蜜，道心终使冷如灰。茅茨款我三椽小，石榻缘君一笑开。倚杖春风话平昔，寄言猿鸟莫惊猜。
侩道成于金山住破屋一间有不下山戒喜其孤洁赠之以偈
作者：释怀深
朝代：宋

歇得心时自少魔，山头孤坐养天和。莫嫌茅舍不宽广，茅舍才宽事便多。
侩道成于金山住破屋一间有不下山戒喜其孤洁赠之以偈
作者：释怀深
朝代：宋

歇得心时自少魔，山头孤坐养天和。
莫嫌茅舍不宽广，茅舍纔宽事便多。
偈一百二十首·其一
作者：释怀深
朝代：宋
体裁：偈颂

不奈诸人苦再三，薄缘终是自多惭。晨猿夜鹤应相笑，特地伸头人闹篮。
偈一百二十首·其一〇七
作者：释怀深
朝代：宋

火焰时时转法轮，广长舌相耀干坤。
衲僧不会转身句，烁破娘生旧面门。
偈一百二十首·其一〇三
作者：释怀深
朝代：宋

身心一如，身外无余。
便恁么会，缘木求鱼。
偈一百二十首·其一〇八
作者：释怀深
朝代：宋

水中盐味，色裏胶青。
决定是有，不见其形。
偈一百二十首·其一〇六
作者：释怀深
朝代：宋

盛暑隆寒相继来，慧林四见地炉开。
衲僧向火知方便，切忌团圝守死灰。
恁么恁么即易，不恁么不恁么却难。
直教枯木再生花，任是寒灰重起焰。
偈一百二十首·其一一〇
作者：释怀深
朝代：宋

皓月团团照碧天，鰲山灯火不须然。
吾皇恭俭人心乐，自有嘆声四海传。
偈一百二十首·其一一一
作者：释怀深
朝代：宋

忆昔在山日，眠云并枕石。
如今城裏居，欲去去不得。
偈一百二十首·其一一七
作者：释怀深
朝代：宋

相送无言泪满巾，溪头黄叶正纷纷。
劝君更进一杯酒，西出阳关无故人。
一口吸尽西江水，不知何地着离情。
偈一百二十首·其一一三
作者：释怀深
朝代：宋

顺天门外古招提，烂熳春是光照锦溪。
物物更无心外法，箇中能有几人知。
偈一百二十首·其一一六
作者：释怀深
朝代：宋

不唯禁足，亦乃禁口。不唯禁口，亦乃禁手。不唯禁手，亦乃禁心。禁心不禁口，日日嫌佛丑。禁口不禁手，累及眉头皱。禁手不禁心，罪过转弥深。禁足更禁口，蚁子衔椀走。禁口更禁手，垂杨生左肘。禁手更禁心，大地是黄金。要得一夏安乐，细看两重注脚。山僧恁么说话，大似不龟手之药。明珠一颗价难酬，不是知音便暗投。翻笑药山空费力，水清鱼现不吞钩。
偈一百二十首·其一一六
作者：释怀深
朝代：宋

不唯禁足，亦乃禁口。
不唯禁口，亦乃禁手。
不唯禁手，亦乃禁心。
禁心不禁口，日日嫌佛丑。
禁口不禁手，累及眉头皱。
禁手不禁心，罪过转弥深。
禁足更禁口，蚁子衔椀走。
禁口更禁手，垂杨生左肘。
禁手更禁心，大地是黄金。
要得一夏安乐，细看两重註脚。
山僧恁么说话，大似不龟手之药。
明珠一颗价难酬，不是知音便暗投。
翻笑药山空费力，水清鱼现不吞鈎。
偈一百二十首·其一二
作者：释怀深
朝代：宋

万劫轮回妄想在，一心纔歇死生休。
佛魔是甚闲家具，撒手悬崖得自由。
偈一百二十首·其一四
作者：释怀深
朝代：宋

仲春天气喜初晴，燕语雕梁有好声。
曾得玄沙当日意，便能日午打三更。
偈一百二十首·其一百一
作者：释怀深
朝代：宋
体裁：偈颂

四海五湖人，慧林同禁足。譬如学牧牛，身心要淳熟。常耕自己田，莫犯他人谷。一句若参差，九旬何面目。
偈一百二十首·其一百七
作者：释怀深
朝代：宋
体裁：偈颂

火焰时时转法轮，广长舌相耀乾坤。衲僧不会转身句，烁破娘生旧面门。
偈一百二十首·其一百三
作者：释怀深
朝代：宋
体裁：偈颂

身心一如，身外无馀。便恁么会，缘木求鱼。
偈一百二十首·其一百九
作者：释怀深
朝代：宋
体裁：偈颂

炭头今日地炉开，涩雨悭风恼破怀。老僧向火吃酸豏，谁管檀那来不来。
偈一百二十首·其一百二
作者：释怀深
朝代：宋
体裁：偈颂

万法是心光，诸缘唯性晓。衲僧恁么会，钻头入荒草。
偈一百二十首·其一百五
作者：释怀深
朝代：宋
体裁：偈颂

布施门开非一朝，云山千里肯辞劳。尘中欲听无生曲，座上先横智慧刀。贴肉汗衫容易施，有心道者却难消。愿公福似鄱台塔，一层高了一层高。
偈一百二十首·其一百八
作者：释怀深
朝代：宋
体裁：偈颂

水中盐味，色里胶青。决定是有，不见其形。
偈一百二十首·其一百六
作者：释怀深
朝代：宋
体裁：偈颂

盛暑隆寒相继来，慧林四见地炉开。衲僧向火知方便，切忌团圞守死灰。恁么恁么即易，不恁么不恁么却难。直教枯木再生花，任是寒灰重起焰。
偈一百二十首·其一百十
作者：释怀深
朝代：宋
体裁：偈颂

皓月团团照碧天，鳌山灯火不须然。吾皇恭俭人心乐，自有叹声四海传。
偈一百二十首·其一百十一
作者：释怀深
朝代：宋
体裁：偈颂

忆昔在山日，眠云并枕石。如今城里居，欲去去不得。
偈一百二十首·其一百十七
作者：释怀深
朝代：宋
体裁：偈颂

相送无言泪满巾，溪头黄叶正纷纷。劝君更进一杯酒，西出阳关无故人。一口吸尽西江水，不知何地著离情。
偈一百二十首·其一百十三
作者：释怀深
朝代：宋
体裁：偈颂

顺天门外古招提，烂熳春光照锦溪。物物更无心外法，个中能有几人知。
偈一百二十首·其一百十二
作者：释怀深
朝代：宋
体裁：偈颂

日暖旌旗壮凤城，圣君勤俭古风清。宝刀不染匈奴血，四海从今自太平。
偈一百二十首·其一百十五
作者：释怀深
朝代：宋
体裁：偈颂

夜来春睡烂如泥，禁漏声残总不知。翻忆南泉好言语，如斯痴钝也还稀。
偈一百二十首·其一百十八
作者：释怀深
朝代：宋
体裁：偈颂

六年扫洒皇家寺，一日君恩得游还。拄杖重挑旧瓶钵，者回信脚入青山。
偈一百二十首·其一百十六
作者：释怀深
朝代：宋
体裁：偈颂

不唯禁足，亦乃禁口。不唯禁口，亦乃禁手。不唯禁手，亦乃禁心。禁心不禁口，日日嫌佛丑。禁口不禁手，累及眉头皱。禁手不禁心，罪过转弥深。禁足更禁口，蚁子衔碗走。禁口更禁手，垂杨生左肘。禁手更禁心，大地是黄金。要得一夏安乐，细看两重注脚。山僧恁么说话，大似不龟手之药。明珠一颗价难酬，不是知音便暗投。翻笑药山空费力，水清鱼现不吞钩。
偈一百二十首·其一百十四
作者：释怀深
朝代：宋
体裁：偈颂

牵率归来口懒开，婆娑重陟旧猊台。孤云本是无心物，又被东风拘管来。
偈一百二十首·其一百四
作者：释怀深
朝代：宋
体裁：偈颂

寒来共向无烟火，饭了同烹雪色茶。饱食高眠无一事，不知何以报官家。
偈一百二十首·其七
作者：释怀深
朝代：宋

资福一窍，最玄最妙。直下会得，教你冷笑。
偈一百二十首·其七
作者：释怀深
朝代：宋

资福一窍，最玄最妙。
直下会得，教儞冷笑。
偈一百二十首·其七〇
作者：释怀深
朝代：宋

赵州住院二十年，折脚禅床欠一边。
灰头土面半饥饿，苦涩家风今古传。
翻笑今人做长老，恰似官人问职田。
职田多，我便去，免见钵盂无着处。
职田少，我不去，生怕没盐兼没醋。
禅门难得好儿孙，正眼近来如扫土。
慧林首座久韬藏，箇中果熟自然香。
大海钓鱼拚得失，空船归去也无妨。
偈一百二十首·其七二
作者：释怀深
朝代：宋

拍手相逢笑不休，本来无证亦无修。
人人尽是阿罗汉，何必天台雁荡求。
偈一百二十首·其七十
作者：释怀深
朝代：宋

赵州住院二十年，折脚禅床欠一边。灰头土面半饥饿，苦涩家风今古传。翻笑今人做长老，恰似官人问职田。职田多，我便去，免见钵盂无著处。职田少，我不去，生怕没盐兼没醋。禅门难得好儿孙，正眼近来如扫土。慧林首座久韬藏，个中果熟自然香。大海钓鱼拚得失，空船归去也无妨。
偈一百二十首·其七十一
作者：释怀深
朝代：宋
体裁：偈颂

一钵迢迢历数州，朱门白屋信缘求。如今茧足归来也，自在沩山一牯牛。
偈一百二十首·其七十七
作者：释怀深
朝代：宋
体裁：偈颂

今朝四月十五，已见炎炎酷暑。只宜摇扇饮水，岂可谭今引古。却请九仙长老，倾些清凉法雨。众中钉觜禅和，便好出来进步。问教口似磉盘，始信长老难做。亲长老，自照顾，发机须是千钧弩。
偈一百二十首·其七十三
作者：释怀深
朝代：宋
体裁：偈颂

长夏无别趣，调和羹一釜。滋味颇馨香，刚地成点污。口是祸之门，舌是斩身斧。陪却三斤铁，只因看锢鏴。
偈一百二十首·其七十二
作者：释怀深
朝代：宋

拍手相逢笑不休，本来无證亦无修。人人尽是阿罗汉，何必天台雁荡求。
偈一百二十首·其七十五
作者：释怀深
朝代：宋
体裁：偈颂

滕王阁畔遥招手，汴水堤边未点头。要得锦鳞来上钓，大家撑动木兰舟。
偈一百二十首·其七十八
作者：释怀深
朝代：宋
体裁：偈颂

慧林投老入红尘，俯仰三年成跺权。自笑欲归归未得，时时送客出都城。
偈一百二十首·其七十六
作者：释怀深
朝代：宋
体裁：偈颂

以法传心，似衣表信。黄梅山头，白莲峰顶。分付曹溪路上人，一模铸就黄金印。
偈一百二十首·其七十四
作者：释怀深
朝代：宋

慧林小院子，恰似一只船。终日行上水，须得众人牵。出入底出入，说禅底说禅。做饭底做饭，打眠底打眠。有时甜似蜜，有时苦如连。恁么度众生，笑倒老金仙。若问西来意，令人肚里煎。
偈一百二十首·其七四
作者：释怀深
朝代：宋

慧林小院子，恰似一隻船。
终日行上水，须得众人牵。
出入底出入，说禅底说禅。
做饭底做饭，打眠底打眠。
有时甜似蜜，有时苦如连。
恁么度众生，笑倒老金仙。
若问西来意，令人肚裏煎。
偈一百二十首·其三
作者：释怀深
朝代：宋
体裁：偈颂

摩竭当年独掩关，银山铁壁莫追攀。如今大施门开也，魔佛休分听往还。
偈一百二十首·其三〇
作者：释怀深
朝代：宋

心境顿消融，方明色与空。
欲识本来体，海裏使风山上船。
偈一百二十首·其三二
作者：释怀深
朝代：宋

时人皆拜岁，山僧不贺年。
孟春犹寒在，日月几曾迁。
去年今日后，今日去年年。
新旧不同者，谁后復谁先。
偈一百二十首·其三八
作者：释怀深
朝代：宋

白苹红蓼岸边秋，短桨轻帆与自由。
要会到这一句子，长江依旧水东流。
偈一百二十首·其三六
作者：释怀深
朝代：宋

？忻得计掩深关，口醭心灰一味闲。
自笑行藏无料处，又随缘业过焦山。
偈一百二十首·其三十
作者：释怀深
朝代：宋

心境顿消融，方明色与空。欲识本来体，海里使风山上船。
偈一百二十首·其三十一
作者：释怀深
朝代：宋
体裁：偈颂

四维上下白漫漫，玉殿琼楼正好看。任是黑风吹海立，渠侬门户不相干。
偈一百二十首·其三十七
作者：释怀深
朝代：宋
体裁：偈颂

一室寥寥是何物，三贤十圣竭头参。衲僧不会风前句，拟欲思量落二三。
偈一百二十首·其三十三
作者：释怀深
朝代：宋
体裁：偈颂

时人皆拜岁，山僧也贺年。光明一点在，从听二轮迁。顺俗高叉手，和光小说禅。个中如会得，佛祖本无传。
偈一百二十首·其三十九
作者：释怀深
朝代：宋
体裁：偈颂

十一月二十，唤做大冬日。张三贺郑婆，李四拜王七。早辰到夜，费尽平生力。唯有衲僧家，不打者鼓笛。铁额昆崙儿，通身黑如漆。
偈一百二十首·其三十二
作者：释怀深
朝代：宋

时人皆拜岁，山僧不贺年。孟春犹寒在，日月几曾迁。去年今日后，今日去年年。新旧不同者，谁后复谁先。
偈一百二十首·其三十五
作者：释怀深
朝代：宋
体裁：偈颂

九重天上官家敕，唤起西庵瞌睡人。为瑞为祥人莫问，金毛师子玉麒麟。
偈一百二十首·其三十八
作者：释怀深
朝代：宋

白蘋红蓼岸边秋，短桨轻帆与自由。要会到这一句子，长江依旧水东流。
偈一百二十首·其三十六
作者：释怀深
朝代：宋

口忻得计掩深关，口醭心灰一味闲。自笑行藏无料处，又随缘业过焦山。
偈一百二十首·其三十四
作者：释怀深
朝代：宋

三年住此空花相，今日归欤水月同。去住不须论彼此，人生万事转头空。修习空花万行，宴坐水月道场。降伏镜里魔军，成就梦中佛事。
偈一百二十首·其三四
作者：释怀深
朝代：宋

三年住此空花相，今日归欤水月同。
去住不须论彼此，人生万事转头空。
修习空花万行，宴坐水月道场。
降伏镜裏魔军，成就梦中佛事。
偈一百二十首·其九
作者：释怀深
朝代：宋
体裁：偈颂

失却栏中白象儿，临风笑倒老峨嵋。街头措大无精鉴，一夜灯前赋雪诗。
偈一百二十首·其九〇
作者：释怀深
朝代：宋

春睡不知晓，觉来天已光。
七条衣未着，五味粥先香。
宰相鸡鸣起，凡夫彻夜忙。
不知禅和子，将底报君王。
偈一百二十首·其九一
作者：释怀深
朝代：宋

白日人事劳攘，夜裏只了瞌睡。
忘记安排说禅，且望诸人不罪。
偈一百二十首·其九二
作者：释怀深
朝代：宋

千般说，万般喻，特地令人转不悟。
西风昨夜泄天机，鬰鬰黄花香满路。
偈一百二十首·其九五
作者：释怀深
朝代：宋

十年持钓在江湖，蒻笠簑衣只自如。
忽尔竿头浮子动，等闲钓得一头鱼。
偈一百二十首·其九六
作者：释怀深
朝代：宋

慧林铁馒头，做来年已久。
不是不拈出，自是人不受。
觑着齿牙寒，咬着眉头皱。
不是张鹏举，谁人敢下口。
偈一百二十首·其九十
作者：释怀深
朝代：宋

春睡不知晓，觉来天已光。七条衣未著，五味粥先香。宰相鸡鸣起，凡夫彻夜忙。不知禅和子，将底报君王。
偈一百二十首·其九十一
作者：释怀深
朝代：宋

白日人事劳攘，夜里只了瞌睡。忘记安排说禅，且望诸人不罪。
偈一百二十首·其九十七
作者：释怀深
朝代：宋
体裁：偈颂

祖师妙诀，头头漏泄。众生日用不知，只管强生分别。岂不见灵云陌上桃花，赵州指出庭前柏。别别，正似红炉一点雪。
偈一百二十首·其九十三
作者：释怀深
朝代：宋
体裁：偈颂

欣逢诞圣时，无以报明主。唯凭一炷香，更击三通鼓。唱起太平歌，共行向上路。只愿尧天日月长，待见黄河清万度。
偈一百二十首·其九十九
作者：释怀深
朝代：宋
体裁：偈颂

寒食清明都过了，野桃红杏已凋零。多时不听檐头雨，特地令人忆镜清。
偈一百二十首·其九十二
作者：释怀深
朝代：宋

千般说，万般喻，特地令人转不悟。西风昨夜泄天机，郁郁黄花香满路。
偈一百二十首·其九十五
作者：释怀深
朝代：宋

十年持钓在江湖，蒻笠蓑衣只自如。忽尔竿头浮子动，等闲钓得一头鱼。
偈一百二十首·其九十八
作者：释怀深
朝代：宋
体裁：偈颂

夜来看上元，一觉到天晓。纸被暖如春，被底呵呵笑。
偈一百二十首·其九十六
作者：释怀深
朝代：宋

慧林铁馒头，做来年已久。不是不拈出，自是人不受。觑著齿牙寒，咬著眉头皱。不是张鹏举，谁人敢下口。
偈一百二十首·其九四
作者：释怀深
朝代：宋
体裁：偈颂

北风如箭射庭除，冷落禅门一物无。多谢诸人相暖热，殷勤为我作开炉。老僧来慧林，四见书云节。不解巧逢迎，岂敢多饶舌。瞋即听你瞋，拙即从我拙。要透祖师关，放教心地歇。若不歇，腊月三十日，一时都败阙。
偈一百二十首·其二
作者：释怀深
朝代：宋
体裁：偈颂

尘埋古镜久偷安，匿耀潜辉度岁寒。今日光明藏不得，虚堂高挂任君看。
偈一百二十首·其二三
作者：释怀深
朝代：宋

夜来灯烛鬬荧煌，多少众生彻晓忙。
究竟不知灯是火，昧却灵台一点光。
偈一百二十首·其二二
作者：释怀深
朝代：宋

云门札，资福收。
一擒一纵，各有来由。
昨夜春风吹树尾，晓来红日上云头。
翻笑双林傅大士，却道桥流水不流。
偈一百二十首·其二六
作者：释怀深
朝代：宋

金轮御世干坤永，玉烛调时宇宙明。
桃李无言春烂熳，不知何以报昇平。
偈一百二十首·其二十
作者：释怀深
朝代：宋
体裁：偈颂

一夜翻空大雪，玉殿银楼皎洁。晓来庭际无人，莫道山僧不说。
偈一百二十首·其二十一
作者：释怀深
朝代：宋
体裁：偈颂

东风吹尽晓天云，大地山河总变春。不用当门书大吉，个中无鬼亦无神。
偈一百二十首·其二十七
作者：释怀深
朝代：宋
体裁：偈颂

流注真常几万回，虚空无去亦无来。个中何地容生死，打破当堂明镜统。
偈一百二十首·其二十三
作者：释怀深
朝代：宋

夜来灯烛斗荧煌，多少众生彻晓忙。究竟不知灯是火，昧却灵台一点光。
偈一百二十首·其二十九
作者：释怀深
朝代：宋
体裁：偈颂

心境顿消融，方明色与空。欲识本来体，青山白云中。
偈一百二十首·其二十二
作者：释怀深
朝代：宋

云门劄，资福收。一擒一纵，各有来由。昨夜春风吹树尾，晓来红日上云头。翻笑双林傅大士，却道桥流水不流。
偈一百二十首·其二十五
作者：释怀深
朝代：宋
体裁：偈颂

太平山下曾相见，抚掌呵呵笑脸开。莫怪嘉声腾万口，杖藜方自日边来。
偈一百二十首·其二十八
作者：释怀深
朝代：宋
体裁：偈颂

天面雁横七八点，海门日上两三竿。祖师心印分明在，自是时人不解看。
偈一百二十首·其二十六
作者：释怀深
朝代：宋

金轮御世乾坤永，玉烛调时宇宙明。桃李无言春烂熳，不知何以报升平。
偈一百二十首·其二四
作者：释怀深
朝代：宋
体裁：偈颂

今朝吃粥太晚，徐六街头担饭。只知打鼓升堂，不觉又是吃饭。吃粥了吃饭，吃饭了吃粥。清风月下守株人，凉兔渐遥春草绿。
偈一百二十首·其五
作者：释怀深
朝代：宋
体裁：偈颂

年年此日是重阳，篱菊如闻去岁香。莫笑枝条太枯槁，从今别有好商量。
偈一百二十首·其五〇
作者：释怀深
朝代：宋

焦山热肺肠，有事便要了。
今岁闰九月，来年春气早。
顶门三隻眼，常要光皎皎。
照顾沩山水牯牛，莫教吃却他人草。
偈一百二十首·其五八
作者：释怀深
朝代：宋

滔滔生死海无涯，绿鬓朱颜未足夸。
五藴山头云散后，不知明月落谁家。
偈一百二十首·其五十
作者：释怀深
朝代：宋

焦山热肺肠，有事便要了。今岁闰九月，来年春气早。顶门三只眼，常要光皎皎。照顾沩山水牯牛，莫教吃却他人草。
偈一百二十首·其五十一
作者：释怀深
朝代：宋
体裁：偈颂

焦山僻在海门边，得到其中是夙缘。要会相逢一句子，春风依旧似当年。
偈一百二十首·其五十七
作者：释怀深
朝代：宋
体裁：偈颂

我笑禅和子，茫茫能地头。随人语脉转，何日得心休。
偈一百二十首·其五十三
作者：释怀深
朝代：宋

焦山无变豹，一味劝人休。众生颠倒甚，拨火觅浮沤。石巩驾弓箭，俱胝竖指头。直下歇得去，都如椀脱丘。
偈一百二十首·其五十三
作者：释怀深
朝代：宋
体裁：偈颂

焦山无变豹，一味劝人休。众生颠倒甚，拨火觅浮沤。石巩驾弓箭，俱胝竖指头。直下歇得去，都如碗脱丘。
偈一百二十首·其五十九
作者：释怀深
朝代：宋
体裁：偈颂

不是境，亦非心，唤作佛时也陆沈。个中本自无阶级，切忌无阶级处寻。总不寻，过尤深，打破云门饭袋子，方知赤土是黄金。
偈一百二十首·其五十二
作者：释怀深
朝代：宋
体裁：偈颂

春色无高下，春雷动地音。翻空一夜雨，滴破祖师心。
偈一百二十首·其五十八
作者：释怀深
朝代：宋

滔滔生死海无涯，绿鬓朱颜未足誇。五蕴山头云散后，不知明月落谁家。
偈一百二十首·其五十六
作者：释怀深
朝代：宋
体裁：偈颂

吾有一言，绝虑忘缘。巧说不得，祇要心传。
偈一百二十首·其五四
作者：释怀深
朝代：宋
体裁：偈颂

迷时境上千般有，悟去心中一物无。若会笑声还似哭，方知生与死同途。
偈一百二十首·其八
作者：释怀深
朝代：宋
体裁：偈颂

有问有答周遮，无言无说话堕。直饶顽石点头，争似归堂向火。
偈一百二十首·其八〇
作者：释怀深
朝代：宋

着黑衣，护黑柱。
虎不食斑，恶伤其侣。
云何狮子身中虫，终朝返食狮子血。
忍痛金毛不作声，箇中滋味难分雪。
从咬囓，愿尔回光返照时，始信虚空无两舌。
偈一百二十首·其八一
作者：释怀深
朝代：宋

下初死却爷共娘，二十余兴年割不断。
今朝打破骨董箱，请我升堂举公案。
古灵平地起风波，瞌睡禅人不奈何。
地狱天堂都莫问，大家随例吃燠鹅。
偈一百二十首·其八七
作者：释怀深
朝代：宋

时节因缘自有由，知音千里远相求。
寒山陌上纔招手，拾得溪边已点头。
偈一百二十首·其八五
作者：释怀深
朝代：宋

十年做长老，今年闹吵吵。
思量世间事，佛也不可晓。
昨日买箇卦，卜道来年好。
财帛星入门，虚耗鬼去了。
知事与头首，各着些孔窍。
盛点两瓯茶，多陪一面笑。
大家说些快活禅，免教拄杖生烦恼。
偈一百二十首·其八八
作者：释怀深
朝代：宋

五叶花敷大地春，泥牛鞭起着精神。
好将一苇堂前曲，举向东州路上人。
偈一百二十首·其八六
作者：释怀深
朝代：宋

大悲时时降生，诸佛头头无间。
者裏裂破面门，荐取通身手眼。
偈一百二十首·其八十
作者：释怀深
朝代：宋

著黑衣，护黑柱。虎不食斑，恶伤其侣。云何狮子身中虫，终朝返食狮子血。忍痛金毛不作声，个中滋味难分雪。从咬齧，愿尔回光返照时，始信虚空无两舌。
偈一百二十首·其八十一
作者：释怀深
朝代：宋

下初死却爷共娘，二十馀年割不断。今朝打破骨董箱，请我升堂举公案。古灵平地起风波，瞌睡禅人不奈何。地狱天堂都莫问，大家随例吃燠鹅。
偈一百二十首·其八十七
作者：释怀深
朝代：宋

时节因缘自有由，知音千里远相求。寒山陌上才招手，拾得溪边已点头。
偈一百二十首·其八十三
作者：释怀深
朝代：宋
体裁：偈颂

得者长生，服之不死。神农不知名，耆婆无处讨。破除佛祖病，扫荡无明烦恼。物物头头不覆藏，灵光洞耀何人晓。
偈一百二十首·其八十九
作者：释怀深
朝代：宋
体裁：偈颂

晓来雨过地无尘，绿暗红疏烂熳春。拄杖花开人不会，等闲昧却本来身。
偈一百二十首·其八十二
作者：释怀深
朝代：宋
体裁：偈颂

佛病与祖病，众生心上疑。情尘一念脱，消散如风吹。试问诸病源，起灭从何依。来从何所来，去向何所归。若能直下见，苦痛无毫釐。不见维摩老，文殊问疾时。聚头说药方，失却狮子儿。
偈一百二十首·其八十五
作者：释怀深
朝代：宋

十年做长老，今年闹吵吵。思量世间事，佛也不可晓。昨日买个卦，卜道来年好。财帛星入门，虚耗鬼去了。知事与头首，各著些孔窍。盛点两瓯茶，多陪一面笑。大家说些快活禅，免教拄杖生烦恼。
偈一百二十首·其八十八
作者：释怀深
朝代：宋

五叶花敷大地春，泥牛鞭起著精神。好将一苇堂前曲，举向东州路上人。
偈一百二十首·其八十六
作者：释怀深
朝代：宋

大悲时时降生，诸佛头头无间。者里裂破面门，荐取通身手眼。
偈一百二十首·其八四
作者：释怀深
朝代：宋
体裁：偈颂

过去事如梦，了然无罅缝。要当做梦时，便作觉时用。未来事如电，有无不可见。莫将希望心，昧却娘生面。见在事如云，目前仿佛有。安得东南风，吹散西山口。
偈一百二十首·其六
作者：释怀深
朝代：宋

门福一着，商量即错。
明眼衲僧，无绳自缚。
偈一百二十首·其六
作者：释怀深
朝代：宋

门福一著，商量即错。明眼衲僧，无绳自缚。
偈一百二十首·其六〇
作者：释怀深
朝代：宋

红杏枝头小雨干，东风特地作春寒。
祖师门户无遮障，祇要时人着眼看。
偈一百二十首·其六七
作者：释怀深
朝代：宋

气息纔通不可收，一回拈起一回羞。
威音王外难分雪，殃及儿孙卒未休。
偈一百二十首·其六九
作者：释怀深
朝代：宋

一切有为法，如梦幻泡影。
如露亦如电，应作如是观。
释迦老子，只知其一，不知其二。
幻化空身即法身，个中无染亦无尘。
拈匙把筯如明了，扫地烧香不倩人。
偈一百二十首·其六二
作者：释怀深
朝代：宋

隈岩傍水养衰残，不谓虚名落世间。
到此更无迴避处，只应笑倒石公山。
偈一百二十首·其六六
作者：释怀深
朝代：宋

物物头头不覆藏，须弥高广露堂堂。
要知此曲无音韵，更对熏风舞一场。
偈一百二十首·其六十
作者：释怀深
朝代：宋

红杏枝头小雨乾，东风特地作春寒。祖师门户无遮障，祇要时人著眼看。
偈一百二十首·其六十一
作者：释怀深
朝代：宋
体裁：偈颂

四年两受官家敕，玉璨珠华耀海门。鼓舞尧风聊自愧，不知何以答君恩。
偈一百二十首·其六十七
作者：释怀深
朝代：宋

气息才通不可收，一回拈起一回羞。威音王外难分雪，殃及儿孙卒未休。
偈一百二十首·其六十三
作者：释怀深
朝代：宋
体裁：偈颂

虎穴门前曾宴坐，龙床角畔去谈禅。睹人莫苦生离思，风月从来共一天。
偈一百二十首·其六十九
作者：释怀深
朝代：宋

一切有为法，如梦幻泡影。如露亦如电，应作如是观。释迦老子，只知其一，不知其二。幻化空身即法身，个中无染亦无尘。拈匙把箸如明了，扫地烧香不倩人。
偈一百二十首·其六十二
作者：释怀深
朝代：宋

隈岩傍水养衰残，不谓虚名落世间。到此更无回避处，只应笑倒石公山。
偈一百二十首·其六十五
作者：释怀深
朝代：宋
体裁：偈颂

一居丈室，家风壁立。把断重关，有谁敢入。直饶铁眼铜睛汉，也是门头户底人。
偈一百二十首·其六十八
作者：释怀深
朝代：宋
体裁：偈颂

今年两次逢端午，不须更打划船鼓。金刚门外笑呵呵，一夜通身汗如雨。汗如雨，不须言，犀牛扇子亦陡然。旧山多积雪，归去是何年。
偈一百二十首·其六十六
作者：释怀深
朝代：宋

物物头头不覆藏，须弥高广露堂堂。要知此曲无音韵，更对薰风舞一场。
偈一百二十首·其六四
作者：释怀深
朝代：宋
体裁：偈颂

住亦随缘去是常，山林城市两无妨。白云本是无心物，一任风吹入帝乡。
偈一百二十首·其十
作者：释怀深
朝代：宋
体裁：偈颂

春风扫尽庭前雪，暖日催开枝上花。物物头头皆漏泄，莫教心地乱如麻。
偈一百二十首·其十一
作者：释怀深
朝代：宋
体裁：偈颂

衲僧不用看他灯，自有从前一盏明。坏衲蒙头面壁坐，灵光射破铁围城。
偈一百二十首·其十七
作者：释怀深
朝代：宋
体裁：偈颂

古人贫不及，今人富太过。唯有慈受叟，家风不恁么。有油便点灯，有炭便向火。无油无炭时，大家黑处坐。坐得骨臀痛，长伸两脚卧。天明起来吃粥，说甚迷逢达磨。
偈一百二十首·其十三
作者：释怀深
朝代：宋
体裁：偈颂

学道做工夫，正如人凿井。一日见泉源，平生用不尽。
偈一百二十首·其十九
作者：释怀深
朝代：宋
体裁：偈颂

今朝一阳生，明日便数九。张三依旧肥，李四从来瘠。吃尽天下药，旧病依前有。用尽自家心，笑破他人口。
偈一百二十首·其十二
作者：释怀深
朝代：宋

万劫轮回妄想在，一心才歇死生休。佛魔是甚闲家具，撒手悬崖得自由。
偈一百二十首·其十五
作者：释怀深
朝代：宋
体裁：偈颂

沤生沤灭几千回，只为金刚眼不开。一日爱河波浪息，始知无去亦无来。
偈一百二十首·其十八
作者：释怀深
朝代：宋
体裁：偈颂

道在何曾在间然，休分城市与林泉。重来痂法栖禅处，依旧清风满目前。
偈一百二十首·其十六
作者：释怀深
朝代：宋
体裁：偈颂

病瘳鹤骨瘦棱棱，说妙谈玄总不能。赖有同行木上座，是渠强健更惺惺。
偈一百二十首·其十四
作者：释怀深
朝代：宋

仲春天气喜初晴，燕语彫梁有好声。曾得玄沙当日意，便能日午打三更。
偈一百二十首·其四
作者：释怀深
朝代：宋
体裁：偈颂

数间茅屋不堪忧，底事来为粥饭头。赖有劫初铃子在，随贫随富自风流。
偈一百二十首·其四〇
作者：释怀深
朝代：宋

瞿昙学道时，菩提树下坐。
忽尔见明星，漆桶便打破。
纔打破始信，从前灯是火。
今人学道不悟道，义路推寻外边讨。
更说从来无悟迷，大似团圝吞却枣。
偈一百二十首·其四九
作者：释怀深
朝代：宋

佛从大悲心，流出十二部。
琅函与玉轴，遍满河沙数。
言言皆妙药，字字超今古。
譬如优昙花，百劫难遭遇。
又如大明灯，能破黑暗处。
又如智慧力，能断无明树。
又如璎珞珠，能使人丰富。
茫茫尘世人，急急走如兔。
不觉老到来，未尝开眼觑。
独有花评事，信向颇坚固。
命我无心人，转此诸佛语。
浮生一百年，正如草头露。
上床鞋履别，保朝不保暮。
少吃两块肉，多烧香一炷。
羊鹿牛三车，皆行此条路。
鹤态云踪不定居，白沙一别半年余。
焦山脚下重相见，记得当时事也无。
偈一百二十首·其四十
作者：释怀深
朝代：宋

瞿昙学道时，菩提树下坐。忽尔见明星，漆桶便打破。才打破始信，从前灯是火。今人学道不悟道，义路推寻外边讨。更说从来无悟迷，大似团圞吞却枣。
偈一百二十首·其四十一
作者：释怀深
朝代：宋
体裁：偈颂

今日端午谢街坊，时节因缘要举扬。莫问腕头缠百索，且将粽子吃沙糖。
偈一百二十首·其四十七
作者：释怀深
朝代：宋
体裁：偈颂

扁舟何事渡江来，林底相逢笑脸开。盐米不须重话会，要须舌上起风雷。
偈一百二十首·其四十三
作者：释怀深
朝代：宋
体裁：偈颂

焦山句句是药，祇要时人安乐。费尽巴豆砒霜，转见七零八落。诸人步步是病，终日头旋眼运。祇管以火救火，不解头正尾正。
偈一百二十首·其四十九
作者：释怀深
朝代：宋

佛从大悲心，流出十二部。琅函与玉轴，遍满河沙数。言言皆妙药，字字超今古。譬如优昙花，百劫难遭遇。又如大明灯，能破黑暗处。又如智慧力，能断无明树。又如璎珞珠，能使人丰富。茫茫尘世人，急急走如兔。不觉老到来，未尝开眼觑。独有花评事，信向颇坚固。命我无心人，转此诸佛语。浮生一百年，正如草头露。上床鞋履别，保朝不保暮。少吃两块肉，多烧香一炷。羊鹿牛三车，皆行此条路。鹤态云踪不定居，白沙一别半年馀。焦山脚下重相见，记得当时事也无。
偈一百二十首·其四十二
作者：释怀深
朝代：宋
体裁：偈颂

是柱不见柱，一句超今古。夜来石公山，有个欢喜处。
偈一百二十首·其四十五
作者：释怀深
朝代：宋
体裁：偈颂

惆怅钟山老水牯，去住纵横无必固。拔禊抽钉二十年，咬尽生姜呷尽醋。有时贫，有时富，谁会南山狗咬虎。纷纷衲子数如麻，不知谁解吞蓬句，听取焦山重指注。若道钟山有句，大似如藤倚树。若道钟山无句，正是沈埋佛祖。
偈一百二十首·其四十八
作者：释怀深
朝代：宋
体裁：偈颂

有一皆伎俩，尽是人妄想。少府打手力，笑杀韩官长。
偈一百二十首·其四十六
作者：释怀深
朝代：宋
体裁：偈颂

江月照，松风吹，永夜清霄何所为。若是曹溪门下客，相逢不必更扬眉。
偈一百二十首·其四十四
作者：释怀深
朝代：宋

宗门标致久凄凉，佛鉴山头又坐亡。昨夜灯前即屈指，不知谁解整颓纲。
偈一百二十首·其四四
作者：释怀深
朝代：宋

宗门标致久凄凉，佛鑑山头又坐亡。
昨夜灯前即屈指，不知谁解整颓纲。
偈三首
作者：释怀深
朝代：宋

忆昔去年春，正当此时节。双拳打破太虚空，无限家风浑漏泄。人中狮子丧全成，月里麒麟斗角折。斗角折，金刚正眼难磨灭。千古令人诵不休，吹散红炉一点云。一回饮水一回噎，本自无情似有情。欲会个中端的意，木鸡啼作两般声。个事相承八百年，实无一法与人传。今朝欲报无传底，聊爇金炉一炷烟。
偈三首·其一
作者：释怀深
朝代：宋

忆昔去年春，正当此时节。
双拳打破太虚空，无限家风浑漏泄。
人中狮子丧全成，月裏麒麟鬬角折。
鬬角折，金刚正眼难磨灭。
千古令人诵不休，吹散红炉一点云。
偈三首·其一
作者：释怀深
朝代：宋

忆昔去年春，正当此时节。双拳打破太虚空，无限家风浑漏泄。人中狮子丧全成，月里麒麟斗角折。斗角折，金刚正眼难磨灭。千古令人诵不休，吹散红炉一点云。
偈三首·其三
作者：释怀深
朝代：宋

个事相承八百年，实无一法与人传。今朝欲报无传底，聊爇金炉一炷烟。
偈三首·其三
作者：释怀深
朝代：宋

箇事相承八百年，实无一法与人传。
今朝欲报无传底，聊爇金鑪一炷烟。
偈三首·其二
作者：释怀深
朝代：宋

一回饮水一回噎，本自无情似有情。欲会个中端的意，木鸡啼作两般声。
偈三首·其二
作者：释怀深
朝代：宋

一回饮水一回噎，本自无情似有情。
欲会箇中端的意，木鸡啼作两般声。
偈二首
作者：释怀深
朝代：宋

只是旧时行李处，等闲举著便郩讹。夜来一阵狂风起，吹落桃花知几多。云自何山起，风从甚涧生。好个入头处，官路少人行。
偈二首·其一
作者：释怀深
朝代：宋

只是旧时行李处，等闲举着便郩讹。
夜来一阵狂风起，吹落桃花知几多。
偈二首·其一
作者：释怀深
朝代：宋

只是旧时行李处，等闲举著便郩讹。夜来一阵狂风起，吹落桃花知几多。
偈二首·其二
作者：释怀深
朝代：宋

云自何山起，风从甚涧生。好个入头处，官路少人行。
偈二首·其二
作者：释怀深
朝代：宋

云自何山起，风从甚涧生。
好箇入头处，官路少人行。
入定观音
作者：释怀深
朝代：宋
体裁：古风

那伽常在定，无有不定时。为彼散乱人，故现如是相。
再住慧林和高观察韵
作者：释怀深
朝代：宋
体裁：七言绝句

归来饱睡懒谈真，一任禅和喜作瞋。笑破野堂居士口，孤云去住也由人。
刚监院遣小师子文包山下书文别求偈兼示刚公
作者：释怀深
朝代：宋
体裁：七言绝句

一叶轻舟泛太湖，西山来觅老僧居。归家好为力生说，林底安闲是坦途。
初至包山大雪戏题
作者：释怀深
朝代：宋
体裁：七言绝句

老僧昨夜包山宿，茅屋青灯火满炉。料得山神心喜我，晓来岩树雪模糊。
前住慧林历代禅师真赞·月印禅师
作者：释怀深
朝代：宋
体裁：赞

凛然孤风，粲然眉目。利剑当门，谁敢轻触。脱略处，妙难传，万仞峰前驾铁船。
前往焦山历代尊宿真赞·从禅师
作者：释怀深
朝代：宋
体裁：赞

雪眉岩顶鹤精神，淡薄家风世少邻。明月芦花藏不得，老来重跨铁麒麟。
前往焦山历代尊宿真赞·伦禅师
作者：释怀深
朝代：宋

一着天衣无缝袄，平常话语暖如春。
山蔬纸帐家风在，谁是当年听法人。
前往焦山历代尊宿真赞·伦禅师
作者：释怀深
朝代：宋

一著天衣无缝袄，平常话语暖如春。山蔬纸帐家风在，谁是当年听法人。
前往焦山历代尊宿真赞·佛印禅师
作者：释怀深
朝代：宋
体裁：赞

水翻千偈亦轻酬，一笑瓯峰万事休。今古碧桃湾底路，几多风月属渔舟。
前往焦山历代尊宿真赞·慈受和尚自赞
作者：释怀深
朝代：宋
体裁：赞

因风便作海门居，钓尽波澜未见鱼。水冷云寒归未得，笑看新月上珊瑚。
前往焦山历代尊宿真赞·深禅师
作者：释怀深
朝代：宋
体裁：赞

南山拾得劫初铃，乡曲谁人会此声。拨转海门关棙子，云楼月殿一时成。
前往焦山历代尊宿真赞·珍禅师
作者：释怀深
朝代：宋
体裁：赞

末上开山师最劳，栽松种竹意何高。舟横断岸无人识，几度因风弄海涛。
劝晨朝食素
作者：释怀深
朝代：宋

未能遽断荤和酒，且结晨朝清净因。省费省缘兼惜福，灵岩此语太饶人。
劝晨朝食素
作者：释怀深
朝代：宋

未能遽断荤和酒，且结晨朝清凈因。
省费省缘兼惜福，灵岩此语太饶人。
劝食素
作者：释怀深
朝代：宋

吃肉何如咬菜根，且图身口戒香熏。
莫言死后无因果，八两须还他半斤。
劝食素
作者：释怀深
朝代：宋

吃肉何如咬菜根，且图身口戒香薰。莫言死后无因果，八两须还他半斤。
包山开井
作者：释怀深
朝代：宋
体裁：七言绝句

山骨凿深六十尺，石中泉眼始方开。后人饮水知来处，曾费山僧心力来。
升堂颂古五十二首
作者：释怀深
朝代：宋

时光迅速急如流，一别慈颜几换秋。坟墓乡关空杳杳，死生岐路两悠悠。充饥乳哺恩难报，寄体怀担力莫酬。想像音容无觅处，春风特地使人愁。才见开炉又闭炉，寒来暑往只须臾。庭前残雪方消尽，岭上春云已卷舒。满目更无心外法，几人曾悟髻中珠。祖师莫不叮咛语，自是时人见处粗。
升堂颂古五十二首·其一
作者：释怀深
朝代：宋

时光迅速急如流，一别慈颜几换我。
坟墓乡关空杳杳，死生岐路两悠悠。
充饥乳哺恩难报，寄体怀担力莫酬。
想像音容无觅处，春风特地使人愁。
升堂颂古五十二首·其一
作者：释怀深
朝代：宋

时光迅速急如流，一别慈颜几换秋。坟墓乡关空杳杳，死生岐路两悠悠。充饥乳哺恩难报，寄体怀担力莫酬。想像音容无觅处，春风特地使人愁。
升堂颂古五十二首·其一一
作者：释怀深
朝代：宋

焦山旧日时，堂安百余众。
笊篱与木杓，如今不足用。
多谢诸禅人，各出一隻手。
南北与西东，面南看北斗。
厨中一箇锅，煮粥又不多。
若非宪上座，谁人奈尔何。
水陆会街坊，六人为总领。
但看正二月，夜夜香花请。
二人同一心，打围要种菜。
意在镢头边，两彩都一赛。
腊月冷如冰，众僧犹卧簟。
二人去化席，姑苏也不远。
漆桶要打破，深禅却要光。
但教无渗漏，得箇也无妨。
镇州萝卜头，今年到处少。
奇公去打钱，典座呵呵笑。
法真小比丘，去觅沩山牛。
绳头须紧把，鼻孔要牢收。
迹在牛还在，无心终易求。
要得十分好，更造一层楼。
更有一件事，不小亦不大。
擘也擘不开，跣也跣下过。
常在动用中，未有人担荷。
你若肯发心，我为你说破。
升堂颂古五十二首·其一七
作者：释怀深
朝代：宋

物物到心上，全心物自闲。
古今城？得者？如山。
但愿清风生两腋，不愁无路到人间。
升堂颂古五十二首·其一三
作者：释怀深
朝代：宋

莫谓无心便是禅，箇中有路更幽玄。
繫驴橛子推翻后，打着南边动北边。
升堂颂古五十二首·其七
作者：释怀深
朝代：宋

才见仲冬初，不觉又月半。光景急如梭，人情忙似钻。白发鬓边添，朱颜暗里换。名利竞头争，好事无人看。腊月三十日，饶你是铁汉。觉花有种无人种，心火无烟逐日烧。
升堂颂古五十二首·其七
作者：释怀深
朝代：宋

纔见仲冬初，不觉又月半。
光景急如梭，人情忙似钻。
白髮鬓边添，朱颜暗裏换。
名利竞头争，好事无人看。
腊月三十日，饶你是铁汉。
觉花有种无人种，心火无烟逐日烧。
升堂颂古五十二首·其三
作者：释怀深
朝代：宋
体裁：古风

三月安居要护生，蛾蛘蚁子乱纵横。衲僧自有转身路，不向时人行处行。三条椽下清风远，六尺单前白昼长。
升堂颂古五十二首·其三
作者：释怀深
朝代：宋

三月安居要护生，蛾蛘蚁子乱纵横。衲僧自有转身路，不向时人行处行。三条椽下清风远，六尺单前白昼长。芭蕉闻雷开，还有耳么。葵花随日转，还有眼么。社桑知天风，还有心么。海水知天寒，还有意么。无情之物，尚自知时。多少衲僧，一向瞌睡。资福为人处，从来无异路。饭饱譬如闲，共般数担土。你行我亦行，你住我亦住。咄哉异类身，轮转无休息。戴角复被毛，觳觫偿人力。我观佛与牛，其性本来一。良由昧此心，所以异形质。想汝为人时，岂信有今日。侵欺常住钱，互用招提物。是非信口谈，酒肉恣情食。五戒既不持，人身安可得。今日堕牛身，方知无利益。才见仲冬初，不觉又月半。光景急如梭，人情忙似钻。白发鬓边添，朱颜暗里换。名利竞头争，好事无人看。腊月三十日，饶你是铁汉。觉花有种无人种，心火无烟逐日烧。欲铸红炉百炼金，先烦广结众人心。刀山剑树长年苦，好为劳生发妙音。佛手遮不得，人心自等闲。焦山旧日时，堂安百馀众。笊篱与木杓，如今不足用。多谢诸禅人，各出一只手。南北与西东，面南看北斗。厨中一个锅，煮粥又不多。若非宪上座，谁人奈尔何。水陆会街坊，六人为总领。但看正二月，夜夜香花请。二人同一心，打围要种菜。意在钁头边，两彩都一赛。腊月冷如冰，众僧犹卧簟。二人去化席，姑苏也不远。漆桶要打破，深禅却要光。但教无渗漏，得个也无妨。镇州萝卜头，今年到处少。奇公去打钱，典座呵呵笑。法真小比丘，去觅沩山牛。绳头须紧把，鼻孔要牢收。迹在牛还在，无心终易求。要得十分好，更造一层楼。更有一件事，不小亦不大。擘也擘不开，跣也跣下过。常在动用中，未有人担荷。你若肯发心，我为你说破。腊月二十五，拄杖二十五。灯笼二十五，拂子二十五。普请栽菜上堂，焦别无见解，且学古人栽菜。若还总不生根，也是诸人有彩。无端跂死禅和，只要硬守疆界。忽然筑著磕著，便见草贼大败。大凡履践此事，须要自由自在。从教土面灰头，不怕风吹日晒。老来意在钁头漫，家风自有通人爱。一切法不生，一切法不灭。若能如是解，诸佛常现前。物物到心上，全心物自闲。古今城郭里，得者住如山。但愿清风生两腋，不愁无路到人间。奔驰光景几翻春，何事临风一惨神。柳绿桃红依旧在，今年不见去年人。幸然明似镜，向用曲如钩。梦里移厨梦里来，梦中升座梦中斋。梦中生也梦中喜，梦里死事格里埋。万事不由人计较，一身休更巧安排。知梦里惺惺者，达磨西来□□鞋。休休休，放下著，无量劫来灵性恶。只知贪爱黑如云，一段光明都昧却。休休休，放下著，浮生不用多图度。荣华富贵总成空，到头唯有无生乐。宵灯烛斗荧煌，车马纵横彻晓忙。倒底不知灯是火，区区几个解回光。兔子怀胎，蚌含明月，乘时正在中秋节。一颗明珠转玉盘，彻底无瑕光皎洁。莫妄想，好参详，不知终日为谁忙。若知忙里真消息，一朵莲花生沸汤。休得也，便好休，百年浮幻水中沤。自家屋里天真佛，切忌区区向外求。一群六个贼，生生欺杀人。我今识汝也，不共你相亲。你若不服我，我则到处说。教人尽识汝，遣汝行路绝。你若背服我，我则不分别。共你一处住，同證无生灭。
升堂颂古五十二首·其三〇
作者：释怀深
朝代：宋

识得庐山五老峰，箇中何地不相逢。
舌头无骨随人转，熨斗煎茶铫不同。
升堂颂古五十二首·其三六
作者：释怀深
朝代：宋

朝日忙忙打箇球，生来念念不停流。
若知落处无踪迹，始会云门六不收。
升堂颂古五十二首·其三十
作者：释怀深
朝代：宋

识得庐山五老峰，个中何地不相逢。舌头无骨随人转，熨斗煎茶铫不同。
升堂颂古五十二首·其三十一
作者：释怀深
朝代：宋
体裁：古风

溪头杨柳未堪折，岭上寒梅已过时。欲赠行人无所有，为君拈出岁寒枝。
升堂颂古五十二首·其三十七
作者：释怀深
朝代：宋
体裁：古风

三十年来信脚行，一朝跳过是非坑。桃花岁岁随流水，一任傍人把路争。
升堂颂古五十二首·其三十三
作者：释怀深
朝代：宋
体裁：古风

扫地泼水相公来，人人明镜挂高台。碧油幢下呵呵笑，青眼何妨特地开。
升堂颂古五十二首·其三十九
作者：释怀深
朝代：宋

风动心摇树，云生性起尘。不明今日事，昧却本来人。
升堂颂古五十二首·其三十二
作者：释怀深
朝代：宋
体裁：古风

祖师心印没遮藏，一句临时要厮当。莫谓座间人不识，台星炯炯照虚堂。
升堂颂古五十二首·其三十五
作者：释怀深
朝代：宋
体裁：古风

击鼓三通绝是非，本来无悟亦无迷。山僧不是多唇吻，谩把空拳吓小儿。
升堂颂古五十二首·其三十五
作者：释怀深
朝代：宋

击鼓三通绝是非，本来无悟亦无迷。山僧不是多唇吻，谩把空拳嚇小儿。
升堂颂古五十二首·其三十八
作者：释怀深
朝代：宋
体裁：四言诗

云笼大野，迦叶攒眉。雨洒长天，空生下泪。
升堂颂古五十二首·其三十八
作者：释怀深
朝代：宋

云笼大野，迦叶攒眉。雨洒长天，空生下泪。道源不远，性海非遥。但向己求，莫从他觅。觅亦不得，得亦不真。修是他心，不如自性。自性清净，即是法身。般若无知，无所不知。般若无见，无所不见。无知之知，是为真知。无见之见，是为真见。达磨西来，单传心印。不立文字，直指人心。佛身无相，染净皆空。妙体湛然，悟迷俱妄。
升堂颂古五十二首·其三十六
作者：释怀深
朝代：宋

朝日忙忙打个球，生来念念不停流。若知落处无踪迹，始会云门六不收。
升堂颂古五十二首·其三十四
作者：释怀深
朝代：宋

寒山痴里放奸，布袋闹中打鬨。众生业识茫茫，几个眼睛定动。要知祖师妙门，毕竟不离日用。
升堂颂古五十二首·其三四
作者：释怀深
朝代：宋

寒山痴裏放奸，布袋闹中打鬨。
众生业识茫茫，几箇眼睛定动。
要知祖师妙门，毕竟不离日用。
升堂颂古五十二首·其九
作者：释怀深
朝代：宋
体裁：古风

欲铸红炉百炼金，先烦广结众人心。刀山剑树长年苦，好为劳生发妙音。佛手遮不得，人心自等闲。
升堂颂古五十二首·其二
作者：释怀深
朝代：宋

涅槃生死两般名，正眼观来一性灵。五蕴山头云散后，大千沙界月长明。
升堂颂古五十二首·其二
作者：释怀深
朝代：宋

涅槃生死两般名，正眼观来一性灵。
五藴山头云散后，大千沙界月长明。
升堂颂古五十二首·其二〇
作者：释怀深
朝代：宋

奔驰光景几翻春，何事临风一惨神。
柳绿桃红依旧在，今年不见去年？幸然明似镜，向用曲如鈎。
升堂颂古五十二首·其二七
作者：释怀深
朝代：宋

？宵灯烛鬬荧煌，车马纵横彻晓忙。
倒底不知灯是火，区区几箇解回光。
升堂颂古五十二首·其二三
作者：释怀深
朝代：宋

梦裏移厨梦裏来，梦中升座梦中斋。
梦中生也梦中喜，梦裏死事格裏埋。
万事不由人计较，一身休更巧安排。
知梦裏惺惺者，达磨西来？鞋。
升堂颂古五十二首·其二五
作者：释怀深
朝代：宋

休休休，放下着，无量劫来灵性恶。
只知贪爱黑如云，一段光明都昧却。
休休休，放下着，浮生不用多图度。
荣华富贵总成空，到头唯有无生乐。
升堂颂古五十二首·其二八
作者：释怀深
朝代：宋

羚羊挂角时，箇事绝毫釐。
既能通一线，方便有高低。
升堂颂古五十二首·其二十
作者：释怀深
朝代：宋

奔驰光景几翻春，何事临风一惨神。柳绿桃红依旧在，今年不见去年人。幸然明似镜，向用曲如钩。
升堂颂古五十二首·其二十一
作者：释怀深
朝代：宋
体裁：古风

叶落归根万事休，来时无口句难酬。虚空忽尔翻筋斗，吓倒云门六不收。
升堂颂古五十二首·其二十一
作者：释怀深
朝代：宋

叶落归根万事休，来时无口句难酬。虚空忽尔翻筋斗，嚇倒云门六不收。
升堂颂古五十二首·其二十七
作者：释怀深
朝代：宋

宵灯烛斗荧煌，车马纵横彻晓忙。倒底不知灯是火，区区几个解回光。
升堂颂古五十二首·其二十三
作者：释怀深
朝代：宋

梦里移厨梦里来，梦中升座梦中斋。梦中生也梦中喜，梦里死事格里埋。万事不由人计较，一身休更巧安排。知梦里惺惺者，达磨西来□□鞋。
升堂颂古五十二首·其二十九
作者：释怀深
朝代：宋
体裁：古风

二鼠侵藤真百苦，四蛇围井过千忧。忽然我断藤根子，道是千休与万休。
升堂颂古五十二首·其二十二
作者：释怀深
朝代：宋
体裁：古风

自惭无德继高踪，百事荒唐懒更慵。要死山今死未得，且将香火奉诸公。
升堂颂古五十二首·其二十五
作者：释怀深
朝代：宋

休休休，放下著，无量劫来灵性恶。只知贪爱黑如云，一段光明都昧却。休休休，放下著，浮生不用多图度。荣华富贵总成空，到头唯有无生乐。
升堂颂古五十二首·其二十八
作者：释怀深
朝代：宋

羚羊挂角时，个事绝毫釐。既能通一线，方便有高低。
升堂颂古五十二首·其二十八
作者：释怀深
朝代：宋

羚羊挂角时，个事绝毫釐。既能通一线，方便有高低。风动心摇树，云生性起尘。不明今日事，昧却本来人。生时水是冰，死时冰是水。若知无去来，只此两般是。涅槃生死两般名，正眼观来一性灵。五蕴山头云散后，大千沙界月长明。禅门泊将气如云，江北江南把要津。莫怪林众闲未待，扫除佛祖要当人。莫谓无心便是禅，个中有路更幽玄。系驴橛子推翻后，打著南边动北边。不风流处也风流，匹马追风四百州。金镞离弦胸百战，铁鞭多力恨无雠。本地风光何似生，谁明日午打三更。直饶金印大如斗，争踏毗卢顶上行。空王殿子几经秋，日晒风吹古路头。莫怪今朝聊点破，恐人一向外边修。暖日晒开地面冻，春风吹拆岭头梅。他知物物无遮障，自是时人眼不开。叶落归根万事休，来时无口句难酬。虚空忽尔翻筋斗，嚇倒云门六不收。自惭无德继高踪，百事荒唐懒更慵。要死山今死未得，且将香火奉诸公。瑞气氛氲锁梵宫，嵯峨宝塔倚高空。檐楹金碧光相照，尽落山僧一顿中。年年今夜月华多，一点云生仗是魔。争似曹溪门下叟，一轮空月照婆婆。二鼠侵藤真百苦，四蛇围井过千忧。忽然我断藤根子，道是千休与万休。识得庐山五老峰，个中何地不相逢。舌头无骨随人转，熨斗煎茶铫不同。溪头杨柳未堪折，岭上寒梅已过时。欲赠行人无所有，为君拈出岁寒枝。祖师心印没遮藏，一句临时要厮当。莫谓座间人不识，台星炯炯照虚堂。扫地泼水相公来，人人明镜挂高台。碧油幢下呵呵笑，青眼何妨特地开。击鼓三通绝是非，本来无悟亦无迷。山僧不是多唇吻，谩把空拳嚇小儿。朝日忙忙打个球，生来念念不停流。若知落处无踪迹，始会云门六不收。三十年来信脚行，一朝跳过是非坑。桃花岁岁随流水，一任傍人把路争。红日三竿高枕处，黄粮一钵饱斋时。分明千圣排肩立，不肯承当过在谁。祖师心印没多般，悟得无劳指一弹。剔起眉毛如不荐，春风依旧著人寒。忠孝一心清似水，功名千古重如山。碧幢红旆照春色，赢得高堂白昼闲。洞中春色四时好，云外峰峦一样高。用祝贤王龟鹤算，年年洗眼看蟠桃。
升堂颂古五十二首·其二十六
作者：释怀深
朝代：宋
体裁：古风

年年今夜月华多，一点云生仗是魔。争似曹溪门下叟，一轮空月照婆婆。
升堂颂古五十二首·其二四
作者：释怀深
朝代：宋
体裁：古风

瑞气氛氲锁梵宫，嵯峨宝塔倚高空。檐楹金碧光相照，尽落山僧一顿中。
升堂颂古五十二首·其五
作者：释怀深
朝代：宋
体裁：古风

资福为人处，从来无异路。饭饱譬如闲，共般数担土。你行我亦行，你住我亦住。
升堂颂古五十二首·其五〇
作者：释怀深
朝代：宋

佛身无相，染凈皆空。
妙体湛然，悟迷俱妄。
升堂颂古五十二首·其五二
作者：释怀深
朝代：宋

纔见开炉又闭炉，寒来暑往只须臾。
庭前残雪方消尽，岭上春云已卷舒。
满目更无心外法，几人曾悟髻中珠。
祖师莫不叮咛语，自是时人见处粗。
升堂颂古五十二首·其五十
作者：释怀深
朝代：宋

佛身无相，染净皆空。妙体湛然，悟迷俱妄。
升堂颂古五十二首·其五十一
作者：释怀深
朝代：宋
体裁：古风

洞中春色四时好，云外峰峦一样高。用祝贤王龟鹤算，年年洗眼看蟠桃。
升堂颂古五十二首·其五十二
作者：释怀深
朝代：宋

才见开炉又闭炉，寒来暑往只须臾。庭前残雪方消尽，岭上春云已卷舒。满目更无心外法，几人曾悟髻中珠。祖师莫不叮咛语，自是时人见处粗。
升堂颂古五十二首·其八
作者：释怀深
朝代：宋
体裁：古风

禅门泊将气如云，江北江南把要津。莫怪林众闲未待，扫除佛祖要当人。
升堂颂古五十二首·其六
作者：释怀深
朝代：宋

咄哉异类身，轮转无休息。戴角复被毛，觳觫偿人力。我观佛与牛，其性本来一。良由昧此心，所以异形质。想汝为人时，岂信有今日。侵欺常住钱，互用招提物。是非信口谈，酒肉恣情食。五戒既不持，人身安可得。今日堕牛身，方知无利益。
升堂颂古五十二首·其六
作者：释怀深
朝代：宋

咄哉异类身，轮转无休息。
戴角復被毛，觳觫偿人力。
我观佛与牛，其性本来一。
良由昧此心，所以异形质。
想汝为人时，岂信有今日。
侵欺常住钱，互用招提物。
是非信口谈，酒肉恣情食。
五戒既不持，人身安可得。
今日堕牛身，方知无利益。
升堂颂古五十二首·其十
作者：释怀深
朝代：宋
体裁：六言诗

昔时说有千般，今日看无一种。等闲拈转虚空，始得平生受用。
升堂颂古五十二首·其十
作者：释怀深
朝代：宋

昔时说有千般，今日看无一种。等闲拈转虚空，始得平生受用。寒山痴里放奸，布袋闹中打鬨。众生业识茫茫，几个眼睛定动。要知祖师妙门，毕竟不离日用。
升堂颂古五十二首·其十一
作者：释怀深
朝代：宋

焦山旧日时，堂安百馀众。笊篱与木杓，如今不足用。多谢诸禅人，各出一只手。南北与西东，面南看北斗。厨中一个锅，煮粥又不多。若非宪上座，谁人奈尔何。水陆会街坊，六人为总领。但看正二月，夜夜香花请。二人同一心，打围要种菜。意在钁头边，两彩都一赛。腊月冷如冰，众僧犹卧簟。二人去化席，姑苏也不远。漆桶要打破，深禅却要光。但教无渗漏，得个也无妨。镇州萝卜头，今年到处少。奇公去打钱，典座呵呵笑。法真小比丘，去觅沩山牛。绳头须紧把，鼻孔要牢收。迹在牛还在，无心终易求。要得十分好，更造一层楼。更有一件事，不小亦不大。擘也擘不开，跣也跣下过。常在动用中，未有人担荷。你若肯发心，我为你说破。
升堂颂古五十二首·其十七
作者：释怀深
朝代：宋

物物到心上，全心物自闲。古今城郭里，得者住如山。但愿清风生两腋，不愁无路到人间。
升堂颂古五十二首·其十三
作者：释怀深
朝代：宋

莫谓无心便是禅，个中有路更幽玄。系驴橛子推翻后，打著南边动北边。
升堂颂古五十二首·其十九
作者：释怀深
朝代：宋
体裁：古风

暖日晒开地面冻，春风吹拆岭头梅。他知物物无遮障，自是时人眼不开。
升堂颂古五十二首·其十五
作者：释怀深
朝代：宋
体裁：古风

不风流处也风流，匹马追风四百州。金镞离弦胸百战，铁鞭多力恨无雠。
升堂颂古五十二首·其十八
作者：释怀深
朝代：宋
体裁：古风

空王殿子几经秋，日晒风吹古路头。莫怪今朝聊点破，恐人一向外边修。
升堂颂古五十二首·其十六
作者：释怀深
朝代：宋
体裁：古风

本地风光何似生，谁明日午打三更。直饶金印大如斗，争踏毗卢顶上行。
升堂颂古五十二首·其十四
作者：释怀深
朝代：宋
体裁：古风

一切法不生，一切法不灭。若能如是解，诸佛常现前。
升堂颂古五十二首·其四
作者：释怀深
朝代：宋
体裁：古风

芭蕉闻雷开，还有耳么。葵花随日转，还有眼么。社桑知天风，还有心么。海水知天寒，还有意么。无情之物，尚自知时。多少衲僧，一向瞌睡。
升堂颂古五十二首·其四〇
作者：释怀深
朝代：宋

道源不远，性海非遥。
但向己求，莫从他觅。
觅亦不得，得亦不真。
修是他心，不如自性。
自性清凈，即是法身。
升堂颂古五十二首·其四七
作者：释怀深
朝代：宋

祖师心印没多般，悟得无劳指一弹。
剔起眉毛如不荐，春风依旧着人寒。
升堂颂古五十二首·其四八
作者：释怀深
朝代：宋

一羣六箇贼，生生欺杀人。
我今识汝也，不共你相亲。
你若不服我，我则到处说。
教人尽识汝，遣汝行路绝。
你若背服我，我则不分别。
共你一处住，同证无生灭。
升堂颂古五十二首·其四六
作者：释怀深
朝代：宋

莫妄想，好参详，不知终日为谁忙。
若知忙裏真消息，一朵莲花生沸汤。
休得也，便好休，百年浮幻水中沤。
自家屋裏天真佛，切忌区区向外求。
升堂颂古五十二首·其四十
作者：释怀深
朝代：宋

道源不远，性海非遥。但向己求，莫从他觅。觅亦不得，得亦不真。修是他心，不如自性。自性清净，即是法身。
升堂颂古五十二首·其四十一
作者：释怀深
朝代：宋
体裁：古风

生时水是冰，死时冰是水。若知无去来，只此两般是。
升堂颂古五十二首·其四十七
作者：释怀深
朝代：宋

祖师心印没多般，悟得无劳指一弹。剔起眉毛如不荐，春风依旧著人寒。
升堂颂古五十二首·其四十三
作者：释怀深
朝代：宋
体裁：古风

兔子怀胎，蚌含明月，乘时正在中秋节。一颗明珠转玉盘，彻底无瑕光皎洁。
升堂颂古五十二首·其四十九
作者：释怀深
朝代：宋
体裁：古风

忠孝一心清似水，功名千古重如山。碧幢红旆照春色，赢得高堂白昼闲。
升堂颂古五十二首·其四十二
作者：释怀深
朝代：宋
体裁：四言诗

般若无知，无所不知。般若无见，无所不见。无知之知，是为真知。无见之见，是为真见。
升堂颂古五十二首·其四十五
作者：释怀深
朝代：宋
体裁：四言诗

达磨西来，单传心印。不立文字，直指人心。
升堂颂古五十二首·其四十八
作者：释怀深
朝代：宋

一群六个贼，生生欺杀人。我今识汝也，不共你相亲。你若不服我，我则到处说。教人尽识汝，遣汝行路绝。你若背服我，我则不分别。共你一处住，同證无生灭。
升堂颂古五十二首·其四十六
作者：释怀深
朝代：宋

莫妄想，好参详，不知终日为谁忙。若知忙里真消息，一朵莲花生沸汤。休得也，便好休，百年浮幻水中沤。自家屋里天真佛，切忌区区向外求。
升堂颂古五十二首·其四四
作者：释怀深
朝代：宋
体裁：古风

红日三竿高枕处，黄粮一钵饱斋时。分明千圣排肩立，不肯承当过在谁。
吊王观察
作者：释怀深
朝代：宋

去年公到包山寺，林底相逢笑不休。今日我来公已去，石羊石虎替人愁。临终一得老僧言，扫尽胸中事万千。回首荣华都似梦，便能谈笑死生前。
吊王观察·其一
作者：释怀深
朝代：宋
体裁：七言绝句

去年公到包山寺，林底相逢笑不休。今日我来公已去，石羊石虎替人愁。
吊王观察·其二
作者：释怀深
朝代：宋
体裁：七言绝句

临终一得老僧言，扫尽胸中事万千。回首荣华都似梦，便能谈笑死生前。
吴保义求偈
作者：释怀深
朝代：宋

前日相逢欣款曲，见君胸次坦然平。祖师有个入门句，只要时中事事轻。
吴保义求偈
作者：释怀深
朝代：宋

前日相逢欣款曲，见君胸次坦然平。
祖师有箇入门句，只要时中事事轻。
和信和尚
作者：释怀深
朝代：宋

一身彼此转蓬样，百岁光阴交臂间。底事石梁成邂逅，烽烟影里得馀闲。喜君胸次冰壶净，道富身贫只我谙。利火名汤方鼎沸，看人终日手争探。
和信和尚·其一
作者：释怀深
朝代：宋

一身彼此转蓬样，百岁光阴交臂间。
底事石梁成邂逅，烽烟影裏得余闲。
和信和尚·其一
作者：释怀深
朝代：宋

一身彼此转蓬样，百岁光阴交臂间。底事石梁成邂逅，烽烟影里得馀闲。
和信和尚·其二
作者：释怀深
朝代：宋

喜君胸次冰壶净，道富身贫只我谙。利火名汤方鼎沸，看人终日手争探。
和信和尚·其二
作者：释怀深
朝代：宋

喜君胸次冰壶凈，道富身贫只我谙。
利火名汤方鼎沸，看人终日手争探。
和尧峰泉老·东斋
作者：释怀深
朝代：宋

禅板蒲团消永日，明窗净几映疏筠。一炉香尽六时过，转觉山家气味真。
和尧峰泉老·东斋
作者：释怀深
朝代：宋

禅板蒲团消永日，明窗凈几映疏筠。
一鑪香尽六时过，转觉山家气味真。
和尧峰泉老·偃盖松
作者：释怀深
朝代：宋
体裁：七言绝句

寒松门底如张盖，招引嘉宾眼倍青。方丈老人迎送少，未应因汝下幽庭。
和尧峰泉老·多境岩
作者：释怀深
朝代：宋

聊向苍藤挂六镮，满前嘉致属幽闲。双眸净洗看无厌，欲结遮头草一间。
和尧峰泉老·多境岩
作者：释怀深
朝代：宋

聊向苍藤挂六镮，满前嘉致属幽闲。
双眸凈洗看无厌，欲结遮头草一间。
和尧峰泉老·妙高峰
作者：释怀深
朝代：宋

下视羣山尽子孙，孤高直与月轮分。
善财不用别峰觅，只此休时见德云。
和尧峰泉老·妙高峰
作者：释怀深
朝代：宋

下视群山尽子孙，孤高直与月轮分。善财不用别峰觅，只此休时见德云。
和尧峰泉老·宝云井
作者：释怀深
朝代：宋

宝云诛草广禅林，凿石穷源意亦深。长叹甘泉不当路，汪汪空有济人心。
和尧峰泉老·宝云井
作者：释怀深
朝代：宋

宝云诛草广禅林，凿石穷源意亦深。
长嘆甘泉不当路，汪汪空有济人心。
和尧峰泉老·清辉轩
作者：释怀深
朝代：宋
体裁：七言绝句

湛湛平湖浸月明，渔歌声断晓风清。坏衣蒙顶跏趺坐，不称诗情称道情。
和尧峰泉老·白龙洞
作者：释怀深
朝代：宋
体裁：七言绝句

古洞深沉莫敢窥，森阴草木野云飞。白龙何处淹头角，天下苍生望汝归。
和尧峰泉老·碧玉沼
作者：释怀深
朝代：宋

深静含秋一鉴宽，清甘聊酌齿牙寒。灵岩自笑荒山骨，明月泉悭祇欲乾。
和尧峰泉老·碧玉沼
作者：释怀深
朝代：宋

深静含秋一鑑宽，清甘聊酌齿牙寒。
灵岩自笑荒山骨，明月泉悭祇欲干。
和尧峰泉老·西隐
作者：释怀深
朝代：宋
体裁：七言绝句

匿影长嫌山未深，闭门莫放俗尘侵。如今满眼事奔走，欲对何人话此心。
和尧峰泉老·观音岩
作者：释怀深
朝代：宋
体裁：七言绝句

笑日野花青嶂下，歌春幽鸟白云间。宝陀大士全身露，懊恼游人空看山。
和蔡相面壁轩
作者：释怀深
朝代：宋

见便道下见，碧眼明寸电。瞥尔落思惟，何啻千山远。壁亦何须面，禅床今拽转。翻笑钝胡僧，更不作一喘。个事本来如，风光满帝都。酒楼春洞晓，尽现大毗卢。处处是方便，此理几人荐。不识雪峰球，错认盐官扇。
和蔡相面壁轩·其一
作者：释怀深
朝代：宋
体裁：五言绝句

见便道下见，碧眼明寸电。瞥尔落思惟，何啻千山远。
和蔡相面壁轩·其三
作者：释怀深
朝代：宋

个事本来如，风光满帝都。酒楼春洞晓，尽现大毗卢。
和蔡相面壁轩·其三
作者：释怀深
朝代：宋

箇事本来如，风光满帝都。
酒楼春洞晓，尽现大毗卢。
和蔡相面壁轩·其二
作者：释怀深
朝代：宋
体裁：五言绝句

壁亦何须面，禅床今拽转。翻笑钝胡僧，更不作一喘。
和蔡相面壁轩·其四
作者：释怀深
朝代：宋
体裁：五言绝句

处处是方便，此理几人荐。不识雪峰球，错认盐官扇。
和规和尚
作者：释怀深
朝代：宋

老来心地烂如泥，卜得胥湖作虎溪。七十二峰烟浪阔，听他游子路头迷。去年西坞得相寻，雪竹霜竹一径深。圆屋青灯闻妙语，使人灰尽一生心。但得茅檐春睡足，何须石室较筹盈。遥知别后多萧散，坐听松风万壑清。镜像魔军方满目，浮云世事急抽头。倚蒲痴坐慵开口，诗债还能饶我不。
和规和尚·其一
作者：释怀深
朝代：宋
体裁：七言绝句

老来心地烂如泥，卜得胥湖作虎溪。七十二峰烟浪阔，听他游子路头迷。
和规和尚·其三
作者：释怀深
朝代：宋
体裁：七言绝句

但得茅檐春睡足，何须石室较筹盈。遥知别后多萧散，坐听松风万壑清。
和规和尚·其二
作者：释怀深
朝代：宋
体裁：七言绝句

去年西坞得相寻，雪竹霜竹一径深。圆屋青灯闻妙语，使人灰尽一生心。
和规和尚·其四
作者：释怀深
朝代：宋
体裁：七言绝句

镜像魔军方满目，浮云世事急抽头。倚蒲痴坐慵开口，诗债还能饶我不。
善友诵金刚经求偈
作者：释怀深
朝代：宋

背诵金刚四十年，老来心地转精专。劝渠不用忧生死，只此修行便是禅。便是禅，不须参，一句该通五百函。无我无人无寿者，尘尘刹刹笑瞿昙。
善友诵金刚经求偈
作者：释怀深
朝代：宋

背诵金刚四十年，老来心地转精专。
劝渠不用忧生死，只此修行便是禅。
便是禅，不须参，一句该通五百函。
无我无人无寿者，尘尘剎剎笑瞿昙。
因禅者欲编语录以偈止之
作者：释怀深
朝代：宋

吾祖初来字脚无，儿孙后代竞编书。
子今莫苦着文字，秘取圆明顶𩕳珠。
因禅者欲编语录以偈止之
作者：释怀深
朝代：宋

吾祖初来字脚无，儿孙后代竞编书。子今莫苦著文字，秘取圆明顶？珠。
因禅者欲编语录以偈止之
作者：释怀深
朝代：宋
体裁：七言绝句

吾祖初来字脚无，儿孙后代竞编书。子今莫苦著文字，秘取圆明顶�珠。
因读法华经至火宅喻不觉一笑因书偈示孙主簿
作者：释怀深
朝代：宋

梦裏分明有火殃，觉来心地本清凉。
三车亦为儿童设，想见瞿昙别有方。
因读法华经至火宅喻不觉一笑因书偈示孙主簿
作者：释怀深
朝代：宋

梦里分明有火殃，觉来心地本清凉。三车亦为儿童设，想见瞿昙别有方。
因首座求偈
作者：释怀深
朝代：宋

衣底明珠本自圆，个中无正亦无偏。蒲团纸帐坐终日，体取先师苦口禅。
因首座求偈
作者：释怀深
朝代：宋

衣底明珠本自圆，箇中无正亦无偏。
蒲团纸帐坐终日，体取先师苦口禅。
天人礼枯骨
作者：释怀深
朝代：宋
体裁：五言律诗

汝是前生我，我今天眼开。宝衣随念至，玉食自然来。谢汝昔勤苦，令吾今快哉。散花时再拜，人世莫惊猜。
孙保义求偈
作者：释怀深
朝代：宋
体裁：偈颂

省缘知足常安乐，广费多求损道情。闹市门头祖师意，放教心地坦然平。